open-index/open-wikipedia-markdown huggingface dataset:
ഓഷ്യൻസാറ്റ്-2

ഇന്ത്യ വിക്ഷേപിച്ച രണ്ടാമത്തെ സമുദ്രനിരീക്ഷണ ഉപഗ്രഹമാണ് **ഓഷ്യൻസാറ്റ്-2**. ഭൗമനിരീക്ഷണ ഉപഗ്രഹങ്ങളുടെ ഗണത്തിൽ പെടുന്ന ഓഷ്യൻസാറ്റ്-2 വികസിപ്പിച്ചതും വിക്ഷേപിച്ചതും ഐ.എസ്.ആർ.ഒ. ആണ്. പി.എസ്.എൽ.വി. സി-13 എന്ന വിക്ഷേപണ വാഹനമുപയോഗിച്ചു വിക്ഷേപിച്ച ഈ ഉപഗ്രഹത്തിനൊപ്പം വിദേശരാജ്യങ്ങളിൽ നിന്നുള്ള മറ്റ് ആറു ചെറു ഉപഗ്രഹങ്ങൾ കൂടി വിക്ഷേപിച്ചിരുന്നു. പി.എസ്.എൽ.വി. യുടെ വിജയകരമായ പതിനാറാമതു വിക്ഷേപണമായിരുന്നു ഇത്.  ശ്രീഹരിക്കോട്ടയിലെ സതീഷ് ധവാൻ സ്പേസ് സെന്ററിൽ നിന്ന് 2009 സെപ്റ്റംബർ 23-നു ആണ് ഓഷ്യൻ‌‌സാറ്റ് 2 വിക്ഷേപിച്ചത്. 952 കിലോഗ്രാം ഭാരമുള്ള ഓഷ്യൻസാറ്റിന്റെ ചെലവ് 70 കോടി രൂപയാണ്. ഭൗമോപരിതലത്തിൽ നിന്നു 720 കിലോമീറ്റർ ഉയരത്തിലുള്ള ഭ്രമണപഥത്തിൽ നിന്നാണു ഓഷ്യൻസാറ്റ്-2  നിരീക്ഷണങ്ങൾ നടത്തുക. രാജ്യത്തിന്റെ പതിനാറാമതു വിദൂരസംവേദനോപഗ്രഹമാണിത്.
## ലക്ഷ്യങ്ങൾ
സമുദ്രത്തിൽ മത്സ്യസമൃദ്ധമായ ഭാഗങ്ങൾ കണ്ടെത്തുക, കടലിന്റെയും സമുദ്രതീരത്തിന്റേയും പഠനം, കാലാവസ്ഥാ പ്രവചനവും പഠനവും തുടങ്ങിയവയാണ് ഓഷ്യൻസാറ്റ്-2ന്റെ പ്രധാനലക്ഷ്യങ്ങൾ. സമുദ്രത്തിലുണ്ടാകുന്ന വർണ്ണവ്യതിയാനം, കാലാവസ്ഥാമാറ്റങ്ങളിൽ സമുദ്രങ്ങൾ വഹിക്കുന്ന പങ്ക്, സമുദ്രങ്ങളും അന്തരീക്ഷവും തമ്മിലുള്ള ബന്ധം, സമുദ്രതീര അന്തരീക്ഷത്തിലെ ആർദ്രത തുടങ്ങിയവയും ഓഷ്യൻസാറ്റിന്റെ പഠനലക്ഷ്യങ്ങളാണ്. 1999 മെയിൽ ഇന്ത്യ അതിന്റെ ആദ്യ സമുദ്ര നിരീക്ഷണ ഉപഗ്രഹം വിക്ഷേപിച്ചിരുന്നു. ഓഷ്യൻസാറ്റ്-1 എന്നു വിളിക്കപ്പെട്ട  ആ ഉപഗ്രഹത്തിന്റെ സേവന കാലാവധിയായ പത്ത് വർഷം അവസാനിക്കാറായ സാഹചര്യത്തിൽ തുടർന്നുള്ളതും കൂടുതൽ മെച്ചപ്പെട്ടതുമായ പഠനമാണ് ഓഷ്യൻസാറ്റ്-2-ന്റെ ലക്ഷ്യം. ഇന്ത്യൻ ഉപഭൂഖണ്ഡത്തിലെ മൺസൂണിന്റെ ആഗമനം, തുടർന്നുള്ള പുരോഗതി എന്നിവ പ്രവചിക്കുന്നതിൽ ഈ ഉപഗ്രഹം സുപ്രധാന പങ്കുവഹിക്കുമെന്ന് കരുതപ്പെടുന്നു.  അഞ്ച് വർഷമാണ് സേവന കാലാവധി.
## സാങ്കേതികവിദ്യ
പ്രധാനമായും മൂന്നുപകരണങ്ങളാണ് ഓഷ്യൻസാറ്റ്-2ൽ ഉള്ളത്. സമുദ്രവർണ്ണ നിരീക്ഷണോപകരണം (Ocean Colour Monitor - OCM) എന്ന ഉപകരണം വൈദ്യുതകാന്തിക വർണരാജിയിലെ ഏഴ് മേഖലകളുപയോഗിച്ച് നിരീക്ഷണം സാധ്യമാക്കുന്ന ഒന്നാണ്. കു ബാൻഡ് പെൻസിൽ ബീം സ്കാറ്റെറോമീറ്റർ അഥവാ സ്കാറ്റ് (SCAT) എന്ന ഉപകരണം മൈക്രോവേവ് തരംഗങ്ങൾ ഉപയോഗിച്ച് പഠനങ്ങൾ നടത്താനുള്ളവയാണ്. ഇവ രണ്ടും പ്രാദേശികമായി വികസിപ്പിച്ചെടുത്തവയാണ്.  ഇറ്റാലിയൻ സ്പേസ് ഏജൻസി വികസിപ്പിച്ച റേഡിയോ ഒക്യുലേഷൻ സൗണ്ടർ ഫോർ അറ്റ്മോസ്ഫിയർ അഥവാ റോസ (Radio Occultation Sounder for Atmosphere - ROSA) എന്ന ഉപകരണം അന്തരീക്ഷത്തിന്റെ താഴ്ന വിതാനത്തെക്കുറിച്ചും, അയണോസ്ഫിയറിനെ കുറിച്ചും പഠിക്കാനുള്ളതാണ്. ഭൂമദ്ധ്യരേഖയ്ക്ക് കുറുകെ ധ്രുവപ്രദേശങ്ങളിലൂടെയാണ് ഓഷ്യൻസാറ്റ് ഭ്രമണം ചെയ്യുക. 15 ചതുരശ്രമീറ്റർ വിസ്താരമുള്ള സൗരപാനലുകൾ സൃഷ്ടിക്കുന്ന 1360w വൈദ്യുതിയ്ക്കു പുറമേ ഉപഗ്രഹത്തിൽ ഘടിപ്പിച്ചിട്ടുള്ള രണ്ട് നിക്കൽ-കാഡ്മിയം ബാറ്ററികളും ഉപഗ്രഹത്തിനാവശ്യമുള്ള ഊർജ്ജം നൽകുന്നു.

## അവലംബം


വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
സംഘം

ബുദ്ധമതത്തിലും ജൈനമതത്തിലും യഥാർത്ഥജ്ഞാനലബ്ധിക്കായി മനുഷ്യൻ വീടുവിട്ടിറങ്ങണം എന്നു നിഷ്കർഷിക്കുന്നുണ്ട്. ഇങ്ങനെ വീടുവിട്ടിറങ്ങുന്നവർ പൊതുവേ കൂട്ടങ്ങളായാണ്‌ കഴിഞ്ഞിരുന്നത്. ഇത്തരം കൂട്ടങ്ങളെ സംഘങ്ങൾ എന്നറിയപ്പെട്ടു‌.
## ബുദ്ധസംഘങ്ങൾ

ബുദ്ധസംഘങ്ങൾക്കായി നിർമ്മിക്കപ്പെട്ട നിയമങ്ങൾ വിനയ പിതക എന്ന ഗ്രന്ഥത്തിൽ പരാമർശിക്കുന്നുണ്ട്. ഇതനുസരിച്ച് എല്ലാ പുരുഷന്മാർക്കും സംഘത്തിൽ ചേരാമായിരുന്നു എന്നാൽ
*കുട്ടികൾ അവരുടെ രക്ഷിതാക്കളിൽ നിന്നും
*അടിമകൾ അവരുടെ യജമാനനിൽ നിന്നും
*രാജഭൃത്യന്മാർ രാജാവിൽ നിന്നും
*കടക്കാർ അവർക്ക് കടം നൽകിയവരിൽ നിന്നും
*സ്ത്രീകൾ അവരുടെ ഭർത്താവിൽ നിന്നും 
സംഘത്തിൽ ചേരുന്നതിനു മുൻപ് അനുവാദം വാങ്ങിയിരിക്കണം.

സംഘങ്ങളിൽ അംഗമാകുന്ന സ്ത്രീപുരുഷന്മാർ ലളിതജീവിതം നയിച്ചിരുന്നു. മിക്കസമയവും ഇവർ ധ്യാനനിരതരായിരുന്നു. നിശ്ചിതസമയങ്ങളിൽ ഇവർ പട്ടണങ്ങളിലും ഗ്രാമങ്ങളിലും പോയി ഭക്ഷണം യാചിച്ചു. ഇതിനാൽ ഇവർ പ്രാകൃതഭാഷയിൽ യാചകൻ എന്നർത്ഥമുള്ള **ഭിക്ഷു** എന്നും **ഭിക്ഷുണി** എന്നും പേരുകളിൽ അറിയപ്പെട്ടു. ഇവർ ജനങ്ങളെ ബുദ്ധമാർഗ്ഗം ഉപദേശിക്കുകയും സംഘത്തിനുള്ളിലുള്ള തർക്കങ്ങൾ പരിഹരിക്കുന്നതിന്‌ യോഗങ്ങൾ ചേരുകയും ചെയ്തു. 

ബ്രാഹ്മണർ, ക്ഷത്രീയർ, വ്യാപാരികൾ, തൊഴിലാളികൾ, വെപ്പാട്ടികൾ, അടിമകൾ എന്നിങ്ങനെ സമൂഹത്തിന്റെ നാനാതുറകളിലുമുള്ളവർ സംഘങ്ങളിൽ അംഗമായിരുന്നു. ഇവരിൽ പലരും ബുദ്ധന്റെ ആശയങ്ങൾ രചനകളാക്കി. ചിലർ സംഘത്തിലെ ജീവിതത്തെക്കുറിച്ച് മനോഹരകാവ്യങ്ങളും എഴുതി.
## വിഹാരങ്ങൾ
ആദ്യകാലങ്ങളിൽ ബുദ്ധജൈനഭിക്ഷുക്കൾ വർഷം മുഴുവനും‍ വിവിധയിടങ്ങളിൽ അലഞ്ഞുതിരിഞ്ഞ് ജനങ്ങളെ ഉദ്ബോധിപ്പിച്ചുകൊണ്ടിരുന്നു. യാത്രചെയ്യാൻ ബുദ്ധിമുട്ടുള്ള മഴക്കാലത്തു മാത്രമേ ഇവർ ഒരിടത്ത് തങ്ങിയിരുന്നുള്ളൂ. ഇക്കാലത്ത് തദ്ദേശീയരായ അനുഗാമികൾ പണിതു നൽകുന്ന താൽക്കാലികകൂരകളിലോ പ്രകൃതിദത്തമായ ഗുഹകളിലോ ആണ്‌ ഇവർ വസിച്ചിരുന്നത്. കാലക്രമേണ സന്യാസിമാർക്കും അവരുടെ അനുചരന്മാർക്കും ഒരിടത്ത് സ്ഥിരതാമസമാക്കേണ്ടതായി തോന്നുകയും അങ്ങനെ സന്യാസിമാർക്ക് സ്ഥിരമായ വാസസ്ഥലങ്ങൾ പണിയുകയും ചെയ്തു. ഇവ **വിഹാരങ്ങൾ** എന്നറിയപ്പെട്ടു. 

ആദ്യകാലങ്ങളിൽ മരം കൊണ്ടായിരുന്നു വിഹാരങ്ങൾ നിർമ്മിക്കപ്പെട്ടിരുന്നത്. പിൽക്കാലത്ത് ഇഷ്ടിക ഉപയോഗിച്ചിരുന്നു. ചില വിഹാരങ്ങൾ പ്രത്യേകിച്ച് പശ്ചിമഭാരതത്തിൽ മലകളിൽ ഗുഹകൾ നിർമ്മിച്ചും വിഹാരങ്ങൾ പണിതിരുന്നു.

## അവലംബം


വിഭാഗം:ബുദ്ധമതം
വിഭാഗം:ജൈനമതം
സുന്നത്ത് (വിവക്ഷകൾ)

*തിരുസുന്നത്ത് - മുഹമ്മദ് നബിയുടെ മാർഗ്ഗം അല്ലെങ്കിൽ നബിചര്യ എന്ന അർത്ഥത്തിൽ
*സുന്നത്ത് - ഇസ്ലാമിക പരമായി പുണ്യമാണെങ്കിലും നിർബന്ധമില്ലാത്ത പ്രവൃത്തി അല്ലെങ്കിൽ പ്രാർഥന എന്ന അർത്ഥത്തിൽ. (ഫർള്‌, സുന്നത്ത്, ഹറാം, ഹലാൽ എന്നിവയിൽ പെട്ട ഒന്ന്)
*ചേലാകർമ്മം - ചേലാകർമം എന്ന അർത്ഥത്തിൽ (പ്രാദേശിക പ്രയോഗം - നബിയുടെ ചര്യയിൽ പെട്ടത്.)
ഹിന്ദുസ്ഥാൻ

**ഹിന്ദുസ്ഥാൻ** എന്ന വാക്ക് കൊണ്ട് ഇന്ന് പൊതുവേ ഇന്ത്യ എന്ന രാജ്യത്തെയാണ്‌ അർത്ഥമാക്കുന്നത്. മുൻ‌കാലങ്ങളിൽ ഇതിന്റെ ഉപയോഗം വ്യത്യസ്തമായിരുന്നു.

പഞ്ചാബ്, ഹരിയാണ, ഗംഗക്കും യമുനക്കും ഇടയിലുള്ള ഭൂപ്രദേശങ്ങൾ എന്നിവയെ സൂചിപ്പിക്കാനാണ്‌ പതിമൂന്നാം നൂറ്റാണ്ടിലെ പേർഷ്യൻ ചരിത്രകാരനായിരുന്ന മിൻ‌ഹാജ് ഇ സിറാജ് ഹിന്ദുസ്ഥാൻ  എന്ന് ഉപയോഗിച്ചിരുന്നത്. അതായത് ദില്ലി സുൽത്താന്റെ അധികാരപരിധിയിലുള്ള ഭൂപ്രദേശങ്ങളെയാണ്‌ ഹിന്ദുസ്ഥാൻ എന്ന് അന്ന് വിളിച്ചിരുന്നത്. ദില്ലി സുൽത്താന്റെ സാമ്രാജ്യം വികസിക്കുന്നതിനൊപ്പം ഹിന്ദുസ്ഥാന്റെ വ്യാപ്തിയും വർദ്ധിച്ചുവെങ്കിലും ദക്ഷിണേന്ത്യ ഇതിൽ ഒരിക്കലും ഉൾപ്പെട്ടിരുന്നില്ല. എന്നിരുന്നാലും ഇതിനും നൂറ്റാണ്ടുകൾക്ക് മുൻപു തന്നെ ബ്രുഹസ്പതി ആഗമത്തിൽ   ഹിന്ദുസ്ഥാൻ എന്നു ഉപയൊഗിച്ചിരുന്നതായി കാണാം. ഇതു പ്രകാരം ഹിമാലയത്തിനു തെക്കും ഇന്ത്യൻ മഹാസമുദ്രത്തിനു വടക്കും ഉള്ള  ഭൂപ്രദേശമാണു ഹിന്ദുസ്ഥാൻ, ഇതിൽ കേരളവും പെടും. പിന്നീട്   ഇന്ത്യക്കാർ ഈ പദം സ്വീകരിച്ചു. മഹാത്മാ ഗാന്ധിയുടെ ഹിന്ദവി സ്വരാജ് , ഡോക്റ്റർ അംബേദ്കരുടെ പാകിസ്താൻ അതവാ ഭാരതവിഭജനം , ജവഹർലാൽ നെഹ്രുവിന്റെ ഇന്ത്യയെ കണ്ടെത്തൽ എന്നീ പുസ്തകങ്ങളിൽ  ഹിന്ദുസ്ഥാൻ എന്നുപയോഗിച്ചിട്ടുണ്ട്. 

പതിനാറാം നൂറ്റാണ്ടിന്റെ തുടക്കത്തിൽ ഇന്ത്യൻ ഉപഭൂഖണ്ഡത്തിന്റെ ഭൂമിശാസ്ത്രത്തേയും ജീവജാലങ്ങളേയും ജനങ്ങളുടെ സംസ്കാരത്തേയും വിശദീകരിക്കുന്നതിന്‌ ബാബർ ഹിന്ദുസ്ഥാൻ എന്ന പദം ഉപയോഗിച്ചു.

ഇന്നത്തെ ഇന്ത്യൻ സംസ്ഥാനങ്ങളായ ഹരിയാണ, ഡെൽഹി, ഉത്തർപ്രദേശ്, മദ്ധ്യപ്രദേശിന്റെയും ബിഹാറിന്റെയും ചില ഭാഗങ്ങൾ എന്നിവയുൾപ്പെടുന്ന ഹിന്ദുസ്ഥാനി ഭാഷ സംസാരിക്കുന്ന ഉത്തരേന്ത്യൻ മേഖലകളാണ് ഹിന്ദുസ്ഥാൻ എന്നപേരിൽ പരാമർശിക്കപ്പെടുന്നത് എന്നാണ് മറ്റൊരു നിർവചനം. ആധുനികകാലത്ത് ഈ മേഖല **കൗ ബെൽറ്റ് **എന്നും അറിയപ്പെടുന്നു. ഹിന്ദുസ്ഥാൻ എന്നത് ഒരൊറ്റ രാഷ്ട്രീയമേഖലയാണെന്നും ദില്ലി അതിന്റെ കേന്ദ്രമാണെന്നും ഉള്ള നല്ല ധാരണ അവിടത്തെ ജനങ്ങൾക്കിടയിൽ നിലനിന്നിരുന്നു.
## അവലംബം

വർഗ്ഗം:ഇന്ത്യാചരിത്രം
വർഗ്ഗം:ഇന്ത്യയുടെ ഭൂമിശാസ്ത്രം
വർഗ്ഗം:പാകിസ്താന്റെ ഭൂമിശാസ്ത്രം
സ്കോട്ട് മക്നീലി

സൺ മൈക്രോസിസ്റ്റംസിന്റെ സ്ഥാപകരിൽ ഒരാളാണ്** സ്കോട്ട് മക്നീലി**. 1954 നവംബർ 13ന് അമേരിക്കയിലെ ഇന്ത്യാനയിൽ ജനിച്ചു. 1982ൽ വിനോദ് ഗോസ്‌ല, ബിൽ ജോയ്, ആൻഡി ബെഷ്റ്റോൾഷെയിം, വോഗൻ പ്രാറ്റ് എന്നിവർക്കൊപ്പം സൺ മൈക്രോസിസ്റ്റംസ് സ്ഥാപിച്ചു. കമ്പനിയുടെ ബിസിനസ് നേതൃത്വം ഏറ്റെടുക്കാൻ സ്റ്റാൻഫോർഡ് യൂണിവേർസിറ്റിയിൽ സഹപാഠികൂടിയായിരുന്ന വിനോദ് ഗോസ്‌ലയുടെ അഭ്യർത്ഥന പ്രകാരമാണ് ഇദ്ദേഹം സൺ കമ്പനിയിലെത്തിയത്. 1984ൽ ഗോസ്‌ലയുടെ പിൻ‌ഗാമിയായി മൿനീലി കമ്പനിയുടെ ചീഫ് എക്സിക്യൂട്ടിവ് സ്ഥാനം ഏറ്റെടുത്തു. 22 വർഷം ആ പദവിയിൽ തുടർന്നു. ഇപ്പോൾ സൺ മൈക്രോസിസ്റ്റംസിന്റെയും സൺ ഫെഡറലിന്റെയും ചെയർമാനാണ്.

ടെക്നോളജി രംഗത്തെ മിക്ക പ്രമുഖരിൽ‌നിന്നും വ്യത്യസ്തമായി ആദ്യകാലങ്ങളിൽ കമ്പ്യൂട്ടർ ലോകവുമായി ഒരു ബന്ധവുമില്ലായിരുന്നു മൿനീലിക്ക്. ഹാർ‌വാർഡ് യൂണിവേർസിറ്റിയിൽ‌നിന്ന് ആർട്സ് ഇൻ എക്ണോമിക്സിൽ ബിരുദം നേടിയ ഇദ്ദേഹത്തിന്റെ കഴിവുകൾ ബിസിനസിലായിരുന്നു. സ്റ്റാൻഫോഡ് ഗ്രാജുവേറ്റ് സ്കൂൾ ഓഫ് ബിസിനസിൽ നിന്ന് എം.ബി.എയും നേടി.

വർഗ്ഗം:ജീവചരിത്രം
വർഗ്ഗം:വിവരസാങ്കേതികവിദ്യാ വിദഗ്ദ്ധർ
വർഗ്ഗം:സൺ മൈക്രോസിസ്റ്റംസ്
വർഗ്ഗം:സംരംഭകർ
വർഗ്ഗം:1954-ൽ ജനിച്ചവർ
വിനോദ് ഖോസ്ല

**വിനോദ് ഗോസ്ല** (1955 ജനുവരി 28ന് ജനിച്ചു) ഒരു ഇന്ത്യൻ-അമേരിക്കൻ ബിസിനസുകാരനും വെഞ്ച്വർ ക്യാപിറ്റലിസ്റ്റുമാണ്. ലോകത്തെ ഏറ്റവും വിജയിയായ വെഞ്ച്വർ ക്യാപിറ്റലിസ്റ്റ് എന്നറിയപ്പെടുന്ന വ്യക്തിയാണ് ഇന്ത്യൻ വംശജനായ അമേരിക്കക്കാരൻ വിനോദ് ഖോസ്ല. ഖോസ്ല വെഞ്ച്വേഴ്സിന്റെ സ്ഥാപകൻ കൂടിയാണ്. തന്റെ സുഹൃത്തുക്കളോടൊപ്പം സൺ മൈക്രോസിസ്റ്റംസ് എന്ന ഐ.റ്റി.കമ്പനിയുടെ സഹസ്ഥാപകനായി. ഖോസ്ല പണം മുടക്കിയ പല സ്ഥാപനങ്ങളും പിന്നീട് ലോകപ്രശസ്തവും വൻ‌വിജയങ്ങളുമായി തീർന്നു. ജൂണിപ്പർ നെറ്റ്വർക്സ് , എക്സൈറ്റ് , നെക്സ്ജെൻ , കോർ വിസ് , ഗൂഗിൾ എന്നിവയാണവ. നെറ്റ്‌വർക്കിംഗ്, സോഫ്റ്റ്‌വെയർ, ബദൽ എനർജി ടെക്‌നോളജികൾ തുടങ്ങിയ മേഖലകളിലെ ആദ്യകാല വെഞ്ച്വർ ക്യാപിറ്റൽ നിക്ഷേപങ്ങളിൽ നിന്നാണ് ഖോസ്‌ല തന്റെ സമ്പാദ്യം ഉയരങ്ങളിലെത്തിയത്.

2014-ൽ, ഫോർബ്സ് അദ്ദേഹത്തെ യുണൈറ്റഡ് സ്റ്റേറ്റ്സിലെ ഏറ്റവും ധനികരായ 400 പേരുടെ പട്ടികയിൽ ഉൾപ്പെടുത്തി.2021-ൽ, ഫോർബ്സ് 400 പട്ടികയിൽ 92-ാം സ്ഥാനത്തെത്തി.
## ജീവിതരേഖ
ഖോസ്ലയുടെ അച്ഛൻ ഇന്ത്യൻ ആർമിയിൽ ഒരു ഉദ്യോഗസ്ഥനായിരുന്നു. ഇന്ത്യയിലും ന്യൂ ഡെൽഹിയിലും അദ്ദേഹം ജോലിചെയ്തിരുന്നു. മൗണ്ട് സെന്റ് മേരീസ് സ്കൂളിലെ (ന്യൂ ഡെൽഹി) വിദ്യാർത്ഥിയായിരുന്നു.കൗമാരപ്രായത്തിൽ ഇലക്ട്രോണിക് എഞ്ചിനീയറിംഗ് ടൈംസിൽ ഇന്റലിന്റെ സ്ഥാപകനെ കുറിച്ച് വായിച്ചതിന് ശേഷമാണ് ഖോസ്‌ലക്ക് സംരംഭകത്വത്തിൽ താൽപ്പര്യം തോന്നിയത്. ഖോസ്‌ല പറയുന്നതനുസരിച്ച്, ഇന്റൽ സഹസ്ഥാപകൻ ആൻഡ്രൂ ഗ്രോവ്, ഒരു ഹംഗേറിയൻ കുടിയേറ്റക്കാരനാണ്, ഇത് ഒരു സ്റ്റാർട്ടപ്പ് ആയിരുന്നപ്പോൾ ഇന്റലിന് സിലിക്കൺ വാലിയിൽ ഫണ്ടിംഗ് ലഭിച്ചു.

1971-76 കാലഘട്ടത്തിൽ, ഖോസ്‌ല ഐഐടി ഡൽഹിയിൽ ചേർന്നു അവിടെ ഇലക്ട്രിക്കൽ എഞ്ചിനീയറിംഗിൽ ബിരുദം നേടി. ഏതെങ്കിലും ഐഐടിയിൽ കമ്പ്യൂട്ടർ പ്രോഗ്രാമിംഗ് നടത്തുന്ന ആദ്യത്തെ കമ്പ്യൂട്ടർ ക്ലബ് അദ്ദേഹം ആരംഭിക്കുകയും ഓപ്പറേഷൻ സ്റ്റാഫ് പണിമുടക്കുമ്പോൾ സ്കൂളിലെ കമ്പ്യൂട്ടർ സെന്റർ പ്രവർത്തിപ്പിക്കുകയും ചെയ്തു. ഐടി വ്യവസായം എന്ന ആശയം സ്വീകരിക്കുന്നതിന് മുമ്പ് കൗമാരപ്രായത്തിൽ പാരലൽ പ്രോസസ്സിംഗിനെക്കുറിച്ച് അദ്ദേഹം ഒരു പ്രബന്ധം എഴുതുകയും ഇന്ത്യയിലെ ആദ്യത്തെ ബയോമെഡിക്കൽ എഞ്ചിനീയറിംഗ് പ്രോഗ്രാം ആരംഭിക്കാൻ സഹായിക്കുകയും ചെയ്തു. 1975-ൽ, പശുവിൻ പാൽ സൂക്ഷിക്കാൻ റഫ്രിജറേറ്ററുകളില്ലാത്ത ഇന്ത്യൻ ഉപഭോക്താക്കൾക്ക് പാലിനു പകരം ബദൽ നൽകാൻ ഉദ്ദേശിച്ചുള്ള സോയ പാൽ കമ്പനി ആരംഭിക്കാൻ ഖോസ്ല ശ്രമിച്ചു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## അവലംബം

## പുറം കണ്ണികൾ
* 

* 

*  (2006-03-29)

 
 
 

 
 
 

ഖോസ്ല ജോലി ചെയ്യുന്ന സ്ഥാപനം 

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1955-ൽ ജനിച്ചവർ
ജെയിംസ് എച്ച്. ക്ലാ‍ർക്ക്

**ജിം ക്ലാർക്ക്** (ജനനം:1944) സിലിക്കോൺ ഗ്രാഫിക്സ് ,നെറ്റ്സ്കേപ് കമ്മ്യൂണിക്കേഷൻസ് എന്നീ പ്രശസ്ത കമ്പനികളുടെ സ്ഥാപകൻ എന്ന നിലയിലാണ് ജിം ക്ലാർക്ക് ഏറ്റവുമധികം അറിയപ്പെടുന്നത്.ഗ്രാഫിക്സ് രംഗത്ത് നിരവധി കണ്ട്പിടുത്തങ്ങൾ നടത്തി.ആൻഡ്രീസണുമായി ചേർന്ന് തുടക്കം കുറിച്ച ലോകത്തെ ആദ്യത്തെ ഗ്രാഫിക്കൽ ബ്രൗസർ പുറത്തിറക്കി **നെറ്റ്സ്കേപ്പ്** ചരിത്രം സൃഷ്ടിച്ചു. ക്ലാർക്കിപ്പോൾ ഇൻഫൊർമേഷൻ ടെക്നോളജി, ബയോടെക്നോളജി എന്നീ മേഖലകളിൽ പുതിയ സ്ഥാപനങ്ങൾ തുടങ്ങിയിട്ടുണ്ട്. സിലിക്കൺ ഗ്രാഫിക്‌സ്, നെറ്റ്‌സ്‌കേപ്പ്, മൈസിഎഫ്‌ഒ, ഹെൽത്തിയോൺ എന്നിവയുൾപ്പെടെ നിരവധി ശ്രദ്ധേയമായ സിലിക്കൺ വാലി ടെക്‌നോളജി കമ്പനികൾ അദ്ദേഹം സ്ഥാപിച്ചു. കമ്പ്യൂട്ടർ ഗ്രാഫിക്സിലെ അദ്ദേഹത്തിന്റെ ഗവേഷണ പ്രവർത്തനങ്ങൾ ത്രിമാന കമ്പ്യൂട്ടർ ഇമേജുകൾ വേഗത്തിൽ റെൻഡർ ചെയ്യുന്നതിനുള്ള സംവിധാനങ്ങൾ വികസിപ്പിക്കുന്നതിലേക്ക് നയിച്ചു.

1998-ൽ, കമ്പ്യൂട്ടർ ഗ്രാഫിക്‌സിന്റെ വികസനത്തിനും കമ്പ്യൂട്ടർ വ്യവസായത്തിലെ സാങ്കേതിക നേതൃത്വത്തിനുമായി ക്ലാർക്ക് നാഷണൽ അക്കാദമി ഓഫ് എഞ്ചിനീയറിംഗ് അംഗമായി തിരഞ്ഞെടുക്കപ്പെട്ടു.
## ആദ്യകാല ജീവിതവും വിദ്യാഭ്യാസവും
1944 മാർച്ച് 23-ന് ടെക്‌സാസിലെ പ്ലെയിൻവ്യൂവിലാണ് ക്ലാർക്ക് ജനിച്ചത്. 16-ാം വയസ്സിൽ ഹൈസ്‌കൂൾ പഠനം ഉപേക്ഷിച്ച് നാവികസേനയിൽ നാല് വർഷം ചെലവഴിച്ചു, അവിടെ അദ്ദേഹം ഇലക്ട്രോണിക്‌സ് പഠിച്ചു. ക്ലാർക്ക് ടുലെയ്ൻ യൂണിവേഴ്‌സിറ്റി യൂണിവേഴ്‌സിറ്റി കോളേജിൽ നൈറ്റ് കോഴ്‌സുകൾ എടുക്കാൻ തുടങ്ങി, അവിടെ ഹൈസ്‌കൂൾ ഡിപ്ലോമ ഇല്ലാതിരുന്നിട്ടും ന്യൂ ഓർലിയൻസ് യൂണിവേഴ്‌സിറ്റിയിൽ പ്രവേശനം നേടുന്നതിന് ആവശ്യമായ ക്രെഡിറ്റുകൾ നേടാൻ അദ്ദേഹത്തിന് കഴിഞ്ഞു. ഭൗതികശാസ്ത്രത്തിൽ ബിരുദാനന്തര ബിരുദവും തുടർന്ന് 1974-ൽ യൂട്ടാ യൂണിവേഴ്സിറ്റിയിൽ നിന്ന് കമ്പ്യൂട്ടർ സയൻസിൽ പിഎച്ച്ഡിയും നേടി.
### അക്കാദമിയ
പിഎച്ച്ഡി പൂർത്തിയാക്കിയ ശേഷം, ക്ലാർക്ക് എൻവൈഐടി(NYIT) യുടെ കമ്പ്യൂട്ടർ ഗ്രാഫിക്‌സ് ലാബിൽ ജോലി ചെയ്തു, 1974 മുതൽ 1978 വരെ സാന്താക്രൂസിലെ കാലിഫോർണിയ സർവകലാശാലയിൽ അസിസ്റ്റന്റ് പ്രൊഫസറായും തുടർന്ന് 1982 മുതൽ ക്ലാർക്ക് സ്റ്റാൻഫോർഡ് യൂണിവേഴ്സിറ്റിയിൽ ഇലക്ട്രിക്കൽ എഞ്ചിനീയറിംഗിന്റെ അസോസിയേറ്റ് പ്രൊഫസറായും സേവനമനുഷ്ഠിച്ചു. ത്രിമാന ചിത്രങ്ങളുടെ പ്രദർശനം ത്വരിതപ്പെടുത്തുന്ന ജ്യാമിതി പൈപ്പ് ലൈനുകൾ, പ്രത്യേക സോഫ്റ്റ്‌വെയർ അല്ലെങ്കിൽ ഹാർഡ്‌വെയർ എന്നിവയുമായി ബന്ധപ്പെട്ട ഗവേഷണ പ്രവർത്തനങ്ങളിൽ ഏർപ്പെട്ടു. 1979-ൽ സ്റ്റാൻഫോർഡിലെ തന്റെ വിദ്യാർത്ഥികളുമായി ചേർന്ന് അദ്ദേഹം വികസിപ്പിച്ച ജ്യാമിതീയ മോഡലുകളെ അടിസ്ഥാനമാക്കി കമ്പ്യൂട്ടർ ഇമേജുകൾ റെൻഡർ ചെയ്യുന്നതിനുള്ള ആദ്യകാല ഹാർഡ്‌വെയർ ആക്‌സിലറേറ്ററായ ജോമെട്രി എഞ്ചിനായിരുന്നു അദ്ദേഹത്തിന്റെ ഗ്രൂപ്പിന്റെ ഏറ്റവും മികച്ച കണ്ടുപിടുത്തം.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക
## പുറത്തേക്കുള്ള കണ്ണികൾ
* Salon Brilliant Careers: Jim Clark
* *[http://www.businessweek.com/1999/99_39/b3648018.htm James H. Clark]*, Business Week, 1999
* Top Business Entrepreneurs James Clark Profile 

## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:സംരംഭകർ
വർഗ്ഗം:1944-ൽ ജനിച്ചവർ
2002-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
സയ്യിദ് ഷഹാബുദ്ദീൻ

[thumb|200px|right|സയ്യിദ് ഷഹാബുദ്ദീൻ [ഖത്തർ|ഖത്തറിലെ ഒരു പരിപാടിയിൽ]] 

ഇന്ത്യയിലെ ഒരു രാഷ്ടീയ നേതാവാണ്‌ **സയ്യിദ് ഷഹാബുദ്ദീൻ**. അൾജീരിയയിലെ ഇന്ത്യൻ സ്ഥാനപതിയായിരുന്നു. 1979-84 കാലഘട്ടത്തിൽ രാജ്യസഭ അംഗമായിരുന്ന ഇദ്ദേഹം 1984-89,1991-96 കാലഘട്ടത്തിൽ ബിഹാറിലെ കിഷൻഗഞ്ജിൽ നിന്നും ലോകസഭയിലേക്ക് തിരഞ്ഞെടുക്കപ്പെട്ടു.
## അവലംബം


വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
വിരുദ്ധാഹാരം

ചില ആഹാര പദാർഥങ്ങൾ ഒന്നിച്ചു പാചകം ചെയ്യുന്നത് മൂലമോ കൂട്ടിച്ചേർക്കുക വഴിയോ വിഷമയമാകുകയും തൽഫലമായി ഇത് ശരീരത്തിനു ഹാനികരമാകുകയും ആരോഗ്യപ്രശ്നങ്ങൾക്കു വഴിവെയ്ക്കുകയും ചെയ്യുന്നു. ആയുർവേദത്തിൽ ഇവയെ **വിരുദ്ധാഹാരം** എന്നു വിവക്ഷിക്കുന്നു.

ചില തരം ആഹാരസാധനങ്ങൾ ഒന്നുചേർന്നാൽ‍ ശരീരത്തിലെ ത്രിദോഷങ്ങളെ ഇളക്കി രോഗങ്ങൾക്കു കാരണമാകുമെന്ന് ആയുർ‌വേദത്തിൽ ഒരു വിശ്വാസമുണ്ട്. പതിവായി വിരുദ്ധാഹാരം കഴിച്ചാൽ ത്വക്‌രോഗങ്ങളും വാത രോഗങ്ങളും വരാനുള്ള സാധ്യത കൂടുമത്രെ. പാലും മത്സ്യവും, മോരും മുതിരയും ഉദാഹരണങ്ങളായി പറയപ്പെടുന്നു. മോരും മുതിരയും എന്ന ഒരു ചൊല്ലുതന്നെയുണ്ട്.

## വിരുദ്ധാഹാരങ്ങളായി പറയപ്പെടുന്നവയിൽ ചിലത്

തേൻ ചൂടാക്കി കഴിക്കുകയോ ചൂടുള്ള ആഹാര സാധനത്തിൽ തേൻ ഒഴിച്ചു കഴിക്കുകയോ അരുത് എന്നും വിശ്വാസമുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ആയുർവേദം
വർഗ്ഗം:ഭക്ഷണം
സെയ്മുർ പാപ്പർട്ട്

**സെയ്‌മോർ ഓബ്രി പാപ്പർട്ട്** (/ˈpæpərt/; 29 ഫെബ്രുവരി 1928 - 31 ജൂലൈ 2016) ദക്ഷിണാഫ്രിക്കയിൽ ജനിച്ച ഒരു അമേരിക്കൻ ഗണിതശാസ്ത്രജ്ഞനും കമ്പ്യൂട്ടർ ശാസ്ത്രജ്ഞനും വിദ്യാഭ്യാസ വിചക്ഷണനുമായിരുന്നു, അദ്ദേഹം തന്റെ കരിയറിന്റെ ഭൂരിഭാഗവും എംഐടിയിൽ അധ്യാപനത്തിനും ഗവേഷണത്തിനുമായി ചെലവഴിച്ചു. ആർട്ടിഫിഷ്യൽ ഇൻറലിജൻസ് എന്ന കമ്പ്യൂട്ടർ ശാഖക്ക് അടിത്തറ പാകിയ ഗണിതശാസ്ത്രജ്ഞനും കമ്പ്യൂട്ടർ ശാസ്ത്രജഞനുമാണ് **സെയ്മൂർ പാപ്പർട്ട്**. വിദ്യാഭ്യാസത്തിന് വേണ്ടിയുള്ള കൺസ്ട്രക്ഷൻ പ്രസ്ഥാനത്തിന്റെയും പയനിയർ കൂടിയണദ്ദേഹം. കുട്ടികൾക്ക് പ്രശ്നങ്ങൾ പരിഹരിക്കാൻ സഹായിക്കുന്ന ലോഗോ('LOGO')  എന്ന പ്രോഗ്രാമിംഗ് ഭാഷയുടെ വാലി ഫ്യൂർസെഗ്, സിന്തിയ സോളമൻ എന്നിവരോടൊപ്പം  സഹ-കണ്ടുപിടുത്തക്കാരനായിരുന്നു അദ്ദേഹം. നിരവധി ഗ്രന്ഥങ്ങൾ രചിച്ചിട്ടുണ്ട്. ഇപ്പോൾ നീഗ്രോപോണ്ടെയോടൊപ്പം "**വൺ ലാപ്ടോപ്പ് പെർ ചൈൽഡ്**"(One Laptop per Child) എന്ന പദ്ധതിയുടെ പ്രയോക്തവ് കൂടിയാണ് പാപ്പർട്ട്.
## ആദ്യകാല ജീവിതവും വിദ്യാഭ്യാസവും
ഒരു യഹൂദ കുടുംബത്തിൽ ജനിച്ച, വിറ്റ്‌വാട്ടർസ്‌റാൻഡ് സർവ്വകലാശാലയിൽ ചേർന്ന പാപ്പർട്ട്, 1949-ൽ തത്ത്വചിന്തയിൽ ബിരുദാനന്തര ബിരുദവും തുടർന്ന് 1952-ൽ ഗണിതശാസ്ത്രത്തിൽ പി.എച്ച്.ഡിയും നേടി. തുടർന്ന് അദ്ദേഹം ഫ്രാങ്ക് സ്മിത്തീസിന്റെ മേൽനോട്ടത്തിൽ കേംബ്രിഡ്ജ് സർവകലാശാലയിൽ (1959) ഗണിതശാസ്ത്രത്തിലും രണ്ടാം ഡോക്ടറേറ്റ് കരസ്ഥമാക്കി.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1928-ൽ ജനിച്ചവർ

## അവലംബം
കാർത്തിക (നക്ഷത്രം)

ഇടവം രാശിക്കടുത്തുള്ള കാർത്തിക എന്ന താരവ്യൂഹമാണ് ജ്യോതിഷത്തിൽ **കാർത്തിക** എന്ന നക്ഷത്രമായി അറിയപ്പെടുന്നത്. കൃത്തിക എന്നും ഇതിന് പേരുണ്ട്. ജ്യോതിഷത്തിലെ നാളുകളുടെ ഗണനപ്രകാരം കാർത്തിക നാളിന്റെ ആദ്യ കാൽഭാഗം മേടം രാശിയിലും അവസാന മുക്കാൽഭാഗം ഇടവം രാശിയിലും ആണെന്നു കണക്കാക്കുന്നു.

## ദൈവികം
കാർത്തികയാണ് ഭഗവതിയുടെ നാൾ ആയി കരുതുന്നത്. അതുകൊണ്ടുതന്നെ മിക്ക ഭഗവതി ക്ഷേത്രങ്ങളിലും കാർത്തിക പ്രധാനമാണ്. കാർത്തികപൊങ്കാല അതുകൊണ്ട് തന്നെ വിശിഷ്ടമായി കരുതുന്നു. വൃശ്ചികമാസ്ത്തിലെ കാർത്തിക ചക്കുളത്ത് കാവിൽ പൊങ്കാല ഇടുന്നു. ആറ്റുകാൽ ഭഗവതിക്ഷേത്രത്തിൽ  കാർത്തികനാളിലാണ് പൊങ്കാല ഉത്സവം ആരംഭിക്കുന്നത്.

വർഗ്ഗം:മലയാളം നക്ഷത്രങ്ങൾ
കാർത്തിക (വിവക്ഷകൾ)

* കാർത്തിക (താരവ്യൂഹം)
* കാർത്തിക (നാൾ) - ജ്യോതിഷം
* കാർത്തിക (ചലച്ചിത്രനടി)
* കാർത്തിക മാത്യു - ചലച്ചിത്രനടി
* കാർത്തിക നായർ - ചലച്ചിത്രനടി
രോഹിണി (വിവക്ഷകൾ)

* രോഹിണി (നക്ഷത്രം) - ജ്യോതിശാസ്ത്രം 
* രോഹിണി (ഉപഗ്രഹം) - ബഹിരാകാശശാസ്ത്രം 
*രോഹിണി (നാൾ) -  ജ്യോതിഷം 
*രോഹിണി (ചലച്ചിത്രനടി) - മലയാളചലച്ചിത്രരംഗത്തെ ഒരു അഭിനേത്രി.
*രോഹിണി ഹട്ടങ്കടി -- അഭിനേത്രി
* രോഹിണി, ഡെൽഹി - ഡെൽഹിയിലെ ഒരു സ്ഥലം
*രോഹിണി (ഭാഗവതം) - വാസുദേവ പത്നി.
ലോക്‌സഭ

ഇന്ത്യൻ പാർലമെന്റിന്റെ അധോ മണ്ഡലമാണ് **ലോക്‌സഭ**. രാജ്യത്തെ ലോക്‌സഭാ നിയോജക മണ്ഡലങ്ങളിൽ നിന്നു നേരിട്ട് തിരഞ്ഞെടുക്കുന്ന പ്രതിനിധികളാണ് ഇതിലെ അംഗങ്ങൾ. ജനസംഖ്യാടിസ്ഥാനത്തിലാണ് ഓരോ സംസ്ഥാനങ്ങളിലേയും ലോകസഭാ സീറ്റുകൾ നിശ്ചയിക്കപ്പെട്ടിരിക്കുന്നത്. അഞ്ചു വർഷമാണ് കാലാവധി. എന്നാൽ അടിയന്തരാവസ്ഥ കാലത്ത് ലോകസഭയുടെ കാലാവധി ഒരു വർഷം കൂടി നീട്ടാം. ലോക്സഭയിലെ ആകെ അംഗസംഖ്യ 545 ആണ്. 543 പേരെ ലോക്സഭാ മണ്ഡലങ്ങളിൽ നിന്ന് ജനങ്ങളാൽ നേരിട്ട് തിരഞ്ഞെടുക്കപ്പെടുന്നു മറ്റു 2 പേരെ "ആംഗ്ലോ ഇന്ത്യൻ" വിഭാഗത്തിൽ നിന്നും രാഷ്ട്രപതി നാമനിർദ്ദേശം ചെയ്യുന്നു. 25 വയസ്സ് കഴിഞ്ഞ ഏതൊരു ഇന്ത്യൻ പൗരനും ലോകസഭയിലേക്ക് മത്സരിക്കാം. പ്രായപൂർത്തി വോട്ടവകാശത്തിന്റെ അടിസ്ഥാനത്തിലാണ് ലോകസഭയിലേക്ക് തിരഞ്ഞെടുപ്പ് നടക്കുന്നത്.18 വയസ്സ് തികഞ്ഞ ഏതൊരു ഇന്ത്യൻ പൗരനും വോട്ട് ചെയ്യാൻ അവകാശമുണ്ട്. രഹസ്യ ബാലറ്റ് സമ്പ്രദായത്തിലൂടെയാണ് അംഗങ്ങളെ തിരഞ്ഞെടുക്കുന്നത്.

## അധികാരങ്ങൾ
* നിയമനിർമ്മാണം
* എക്സിക്യുട്ടീവിനെ നിയന്ത്രിക്കൽ
* ധനകാര്യം
* തിരഞ്ഞെടുപ്പ്
* ചില നിർണായക തീരുമാനങ്ങളിൽ കോടതിയായി പ്രവർത്തിക്കൽ
## കേരളത്തിലെ ലോകസഭ മണ്ഡലങ്ങൾ
### 2009 മുതൽ
മണ്ഡലങ്ങളുടെ പുനർനിർണ്ണയത്തിനുശേഷം 2009 മുതൽ കേരളത്തിൽ താഴെ പറഞ്ഞിരിക്കുന്ന 20 ലോക്‌സഭാമണ്ഡലങ്ങളാണുള്ളത്. 
# കാസർഗോഡ്
# കണ്ണൂർ 
# വടകര 
# വയനാട് 
# കോഴിക്കോട് 
# മലപ്പുറം 
# പൊന്നാനി 
# പാലക്കാട് 
# ആലത്തൂർ 
# തൃശ്ശുർ
# ചാലക്കുടി 
# എറണാകുളം 
# ഇടുക്കി 
# കോട്ടയം 
# ആലപ്പുഴ 
# മാവേലിക്കര 
# പത്തനംതിട്ട 
# കൊല്ലം 
# ആറ്റിങ്ങൽ 
# തിരുവനന്തപുരം

താഴെ പറഞ്ഞിരിക്കുന്ന ലോക്‌സഭാമണ്ഡലങ്ങളാണ് കേരളത്തിൽ ഉള്ളത് 

# കാസർഗോഡ്
# കണ്ണൂർ
# വടകര
# കോഴിക്കോട്
# മഞ്ചേരി
# പൊന്നാനി
# പാലക്കാട്
# ഒറ്റപ്പാലം
# തൃശൂർ
# മുകുന്ദപുരം
# എറണാകുളം
# മുവാറ്റുപുഴ
# കോട്ടയം
# ഇടുക്കി
# ആലപ്പുഴ
# മാവേലിക്കര
# അടൂർ
# കൊല്ലം
# ചിറയിൻകീഴ്
# തിരുവനന്തപുരം
# ചാലക്കുടി

## ഇന്ത്യയിലെ ലോകസഭാ മണ്ഡലങ്ങൾ
രണ്ട്   ആംഗ്ലോ ഇന്ത്യൻ പ്രതിനിധികൾ അടക്കം 543 പേരാണ് ലോകസഭയിലേക്ക് തെരഞ്ഞെടുക്കപ്പെടുന്നത്. ഓരോ സംസ്ഥാനങ്ങളിൽ നിന്നും കേന്ദ്രഭരനപ്രദേശങ്ങളിൽ നിന്നും തെരഞ്ഞെടുക്കപ്പെടുന്നവരുടെ കണക്ക് താഴെ കൊടുക്കുന്നു.

## നക്ഷത്രചിഹ്നമിട്ട ചോദ്യങ്ങൾ

ലോകസഭയിൽ വാക്കാൽ മറുപടി ലഭിക്കേണ്ടതും ഉപചോദ്യങ്ങൾക്ക് സാധ്യതയുള്ളതുമായ ചോദ്യങ്ങളെയാണ് നക്ഷത്രചിഹ്നമിട്ട ചോദ്യങ്ങൾ എന്നു പറയുന്നത്.

## ഇവയും കാണുക
* രാജ്യസഭ

## അവലംബം

## പുറം കണ്ണികൾ

* Description of Lok Sabha on website of Parliament of India
* ഔദ്യോഗിക വെബ് സൈറ്റ്
* Website of Details of Members of Parliament in Hindi 

വർഗ്ഗം:ഇന്ത്യ
ഡേവിഡ് പക്കാർഡ്

**ഡേവിഡ് പക്കാർഡ്** (ജനനം:1912 മരണം:1996) ഒരു അമേരിക്കൻ ഇലക്ട്രിക്കൽ എഞ്ചിനീയറും സഹസ്ഥാപകനുമായിരുന്നു, ഹ്യൂലറ്റ്-പാക്കാർഡിലെ ബിൽ ഹ്യൂലറ്റിനൊപ്പം (1939), പ്രസിഡന്റ് (1947-64), സിഇഒ(CEO)(1964-68), എച്ച്.പി ബോർഡ് ചെയർമാൻ (1964-68, 1972-) 93). നിക്‌സൺ ഭരണകാലത്ത് 1969 മുതൽ 1971 വരെ യുഎസ് പ്രതിരോധ ഡെപ്യൂട്ടി സെക്രട്ടറിയായി അദ്ദേഹം സേവനമനുഷ്ഠിച്ചു. 1976 മുതൽ 1981 വരെ യൂണിഫോംഡ് സർവീസസ് യൂണിവേഴ്സിറ്റി ഓഫ് ഹെൽത്ത് സയൻസസിന്റെ (USU) പ്രസിഡന്റായും 1973 മുതൽ 1982 വരെ അതിന്റെ ബോർഡ് ഓഫ് റീജന്റ്സിന്റെ ചെയർമാനായും പാക്കാർഡ് സേവനമനുഷ്ഠിച്ചു. ത്രിരാഷ്ട്ര കമ്മീഷൻ അംഗമായിരുന്നു. 1988-ൽ പ്രസിഡൻഷ്യൽ മെഡൽ ഓഫ് ഫ്രീഡം നേടിയ വ്യക്തിയാണ് പാക്കാർഡ്, കൂടാതെ നിരവധി സാങ്കേതിക കണ്ടുപിടുത്തങ്ങൾക്കും ജീവകാരുണ്യ പ്രവർത്തനങ്ങൾക്കും പേരുകേട്ടയാളാണ്. പ്രിൻറർ നിർമ്മാണ രംഗത്തെ ശ്രദ്ധേയമായ ലോകത്തെ ഏറ്റവും വലിയ രണ്ടാമത്തെ കമ്പ്യൂട്ടർ നിർമ്മാതാക്കളും ഐ.റ്റി കമ്പനിയുമാണ് എച്ച്.പി (HP).ഹ്യൂലറ്റും പക്കാർഡും ചേർന്ന് ഒരു കമ്പനിക്ക് രൂപം കൊടുത്തു. പക്കാർഡിൻറെ വീട്ടിലെ ഗാരേജിലായിരുന്നു ഇത്.ഇലക്ട്രോണിക് ടെസ്റ്റിംഗ്,മെഷർ മെൻറ് ഉപകരണങ്ങൾ നിർമ്മിച്ചിരുന്ന കമ്പനി കാൽകുലേറ്ററുകൾ, കമ്പ്യൂട്ടറുകൾ,ലേസർ,ഇങ്ക് ജെറ്റ് പ്രിൻററുകൾ എന്നിവ നിർമ്മിക്കുന്ന കമ്പനിയായി അതിവേഗം മാറി.
## സ്വകാര്യ ജീവിതം
കൊളറാഡോയിലെ പ്യൂബ്ലോയിൽ എല്ലയുടെയും (ഗ്രാബർ) സ്‌പെറി സിഡ്‌നി പാക്കാർഡിന്റെയും മകനായി പാക്കാർഡ് ജനിച്ചു. അദ്ദേഹം സെന്റിനിയൽ ഹൈസ്‌കൂളിൽ ചേർന്നു, അവിടെ തുടക്കത്തിൽ സയൻസ്, എഞ്ചിനീയറിംഗ്, സ്‌പോർട്‌സ്, ലീഡർഷിപ്പ് എന്നിവയിൽ താൽപ്പര്യം പ്രകടിപ്പിച്ചു. പാക്കാർഡ് തന്റെ ബി.എ. കോഴ്സ് 1934-ൽ സ്റ്റാൻഫോർഡ് യൂണിവേഴ്‌സിറ്റിയിൽ നിന്ന് പൂർത്തിയാക്കി, ഫുട്‌ബോളിലും ബാസ്‌ക്കറ്റ്‌ബോളിലും ലെറ്റേഴ്സ് സമ്പാദിക്കുകയും ഫൈ ബീറ്റ കപ്പ സൊസൈറ്റിയിൽ(Phi Beta Kappa Society) അംഗത്വം നേടുകയും ആൽഫ ഡെൽറ്റ ഫൈ(Alpha Delta Phi) ലിറ്റററി ഫ്രറ്റേണിറ്റിയുടെ ബ്രദറായിട്ടിരുന്നിട്ടുണ്ട്.സ്റ്റാൻഫോർഡിൽ വെച്ചാണ് തന്റെ ജീവിതത്തിൽ പ്രധാനപ്പെട്ട രണ്ടുപേരെ കണ്ടുമുട്ടിയത്, ലൂസിൽ സാൾട്ടറും ബിൽ ഹ്യൂലറ്റും. ന്യൂയോർക്കിലെ ഷെനെക്‌ടഡിയിൽ ജനറൽ ഇലക്ട്രിക് കമ്പനിയിൽ സ്ഥാനം പിടിക്കുന്നതിന് മുമ്പ് പാക്കാർഡ് ബൗൾഡറിലെ കൊളറാഡോ സർവകലാശാലയിൽ കുറച്ചുകാലം പഠിച്ചു. 1938-ൽ അദ്ദേഹം സ്റ്റാൻഫോർഡിലേക്ക് മടങ്ങി, അവിടെ ആ വർഷം അവസാനം ഇലക്ട്രിക്കൽ എഞ്ചിനീയറിംഗിൽ ബിരുദാനന്തര ബിരുദം നേടി. അതേ വർഷം, അദ്ദേഹം ലുസൈൽ സാൾട്ടറിനെ വിവാഹം കഴിച്ചു, അദ്ദേഹത്തിന് നാല് കുട്ടികളുണ്ടായിരുന്നു: ഡേവിഡ്, നാൻസി, സൂസൻ, ജൂലി എന്നിങ്ങനെയായിരുന്നു അവരുടെ പേരുകൾ. 1987-ൽ (72 വയസ്സ്) ലൂസിൽ പാക്കാർഡ് അന്തരിച്ചു.

## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:1912-ൽ ജനിച്ചവർ
വർഗ്ഗം: 1996-ൽ മരിച്ചവർ
വർഗ്ഗം:സെപ്റ്റംബർ 7-ന് ജനിച്ചവർ
വർഗ്ഗം:മാർച്ച് 26-ന് മരിച്ചവർ
വർഗ്ഗം:സംരംഭകർ

## അവലംബം
ഭരണി (വിവക്ഷകൾ)

*ഭരണി - കളിമണ്ണുകൊണ്ടും മറ്റും ഉണ്ടാക്കിയ പാത്രം 
*ഭരണി (നക്ഷത്രം) - ജ്യോതിശാസ്ത്രം, ജ്യോതിഷം 
*ഭരണി (ഉത്സവം)
ഓറഞ്ച് (സസ്യം)

സിട്രസ് വർഗത്തിൽ‌പെട്ട ഒരു സസ്യവും അതിന്റെ ഫലവുമാണ് **ഓറഞ്ച്** അഥവാ** മധുര നാരങ്ങ**. ഗ്രേപ്ഫ്രൂട്, ടാൻ‌ഗറിൻ എന്നീ സസ്യങ്ങളുടെ സങ്കരമാണ് ഓറഞ്ച് എന്ന് കരുതപ്പെടുന്നു. 10 മീറ്റർ വരെ ഉയരത്തിൽ വളരുന്ന ഈ നിത്യഹരിത സസ്യത്തിന്റെ ഇലകൾക്ക് 4 മുതൽ 10.  സെന്റീമീറ്റർ വരെ നീളമുണ്ടാകും. ഫലത്തിന്റെ തൊലിയുടെ നിറത്തിൽ നിന്നാണ് ഓറഞ്ച് എന്ന പേര് ലഭിച്ചത്. തെക്ക് കിഴക്കൻ ഏഷ്യയിലെ ഇന്ത്യയിലോ വിയറ്റ്നാമിലോ ചൈനയിലോ ആണ് ഇതിന്റെ ഉത്ഭവം. ഇതിൽ ധാരാളം വിറ്റാമിനുകൾ അടങ്ങിയിരിക്കുന്നു, പ്രത്യേകിച്ച് വിറ്റാമിൻ സി, തയമിൻ, ഫോളേറ്റ്, പൊട്ടാസ്യം എന്നിവയുടെ കലവറയാണ് ഓറഞ്ചിന്റെ ഫലം. ഇത് ഹൃദയാരോഗ്യം, ചർമ്മത്തിന്റെ ആരോഗ്യം,  രോഗപ്രതിരോധ ശേഷി എന്നിവ വർധിപ്പിക്കുന്നു. പ്രമേഹരോഗികൾക്കും ഉപയോഗിക്കാവുന്ന ഒരു ഫലമാണ് ഓറഞ്ച്. 

പോമെലോ (കമ്പിളിനാരങ്ങാ) ഓറഞ്ച് ഹൈബ്രിഡകൽ ഇന്ന് ലഭ്യം അണ്, സയാമീസ് സ്വീറ്റ് പോമെലോ x മാൻഡറിന് ഓറഞ്ച് സങ്കരങ്ങൾ അണ് ഇവാ മിക്കവയും. വാലൻന്റൈൻ, കോക്‌ടെയ്ൽ സങ്കരങ്ങൾക്ക് അണ് കമ്പോളങ്ങളിൽ പ്രിയം ഏറെ, പുളി കുറവ് ആണാനുള്ളതുമാണ് ഇതിന്റെ മികവ്. കേരളത്തിലെ കാലാവസത്തേക്കു വളർത്തുന്നതിന് അനുയോജ്യയവും, ചെലവ് കുറഞ്ഞ രിതിയിൽ ജീവകം സി ലഭ്യമാകുന്ന ഒരു സ്ത്രോതസ്സു അണ് ഇത്. ചൈനീസ് പുതുവർഷഘോഷങ്ങൾക്ക് പ്രധാന വിഭവവും നേർച്ച പഴവും അണ് ഇവ. 

## ചിത്രശാല

പ്രമാണം:Orange ഓറഞ്ച്.JPG|ഓറഞ്ച്
പ്രമാണം:South Indian Pomello cut in Half.png|ഇന്ത്യൻ വാലൻന്റൈൻ സങ്കരയിനയം
പ്രമാണം:Orange seedless.jpg|കുരുവില്ലാത്ത ആസ്ത്രേലിയൻ ഇനം
പ്രമാണം:ഓറഞ്ച് ചെടിയും കായ്കളും.JPG|ഓറഞ്ച് ചെടിയും കായ്കളും; ചട്ടിയിൽ വളർത്തിയത്.
പ്രമാണം:Orange and cross section.jpg|ഓറഞ്ച് ഫലം മുറിച്ചത്


## അവലംബങ്ങൾ

വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഓറഞ്ച് ഇനങ്ങൾ
വർഗ്ഗം:നാരകങ്ങൾ
വർഗ്ഗം:സിട്രസ്
അലൻ ഷുഗാർട്ട്

**അലൻ ഷുഗാർട്ട്** (ജനനം:1930) ഹാർഡ് ഡിസ്ക് ഡ്രൈവിന്റെ പിതാവായാണ് അലൻ ഷുഗാർട്ട് അറിയപ്പെടുന്നത്. ഐ.ബി.എമ്മിൽ വച്ച് തന്നെ ഫ്ലോപ്പി ഡിസ്കുകളുടെ കണ്ടുപിടിത്തത്തിനും ഷുഗാർട്ട് നിർണായകമായ പങ്ക് വഹിച്ചു. സീഗേറ്റ് ടെക്നോളജി എന്ന ലോക പ്രശസ്തമായ ഹാർഡ് ഡിസ്ക് നിർമ്മാണ കമ്പനിയുടെ സ്ഥാപകനും ഷുഗാർട്ടാണ്. കമ്പ്യൂട്ടറുകളിൽ നിന്നും പോർട്ടബിൾ ഉപകരണങ്ങളിലേക്കും മൊബൈൽ ഫോണുകളിലേക്കും വരെ ഷുഗാർട്ടിന്റെ കണ്ടുപിടിത്തം കയറികഴിഞ്ഞു. ഷുഗാർട്ട് വെഞ്ച്വർ ക്യാപിറ്റലിസ്റ്റ് സ്ഥാപനം നടത്തിയിരുന്നു.
## വ്യക്തിഗത വിവരങ്ങൾ
ലോസ് ഏഞ്ചൽസിൽ ജനിച്ച അദ്ദേഹം റെഡ്‌ലാൻഡ്‌സ് സർവകലാശാലയിൽ നിന്ന് എഞ്ചിനീയറിംഗ് ഭൗതികശാസ്ത്രത്തിൽ ബിരുദം നേടി.

ഷുഗാർട്ട് മൂന്ന് കുട്ടികളുടെ പിതാവായിരുന്നു: ജോവാൻ ഷുഗാർട്ട് (1951-1954), ക്രിസ്റ്റഫർ ഡി. ഷുഗാർട്ട് (ബി. 1953), ടെറി എൽ.കെ. ഷുഗാർട്ട് (ബി. 1955). 1951 മുതൽ 1973 വരെ ഷുഗാർട്ട് തന്റെ മൂന്ന് കുട്ടികളുടെ അമ്മയായ എസ്തർ മാർസിനെ (നീ ബെൽ) വിവാഹം കഴിച്ചു. പിന്നീട് 1981-ൽ അദ്ദേഹം റീത്ത ഷുഗാർട്ടിനെ (നീ കെന്നഡി) വിവാഹം കഴിച്ചു.

ഷുഗാർട്ട് 2006 ഡിസംബർ 12-ന് കാലിഫോർണിയയിലെ മോണ്ടെറിയിൽ വെച്ച് ആറാഴ്‌ച മുമ്പ് നടത്തിയ ഹൃദയശസ്‌ത്രക്രിയയുടെ സങ്കീർണതകളാൽ മരിച്ചു.
## കരിയർ
1951-ൽ ഐബിഎമ്മി(IBM)-ൽ ഫീൽഡ് എഞ്ചിനീയറായി അദ്ദേഹം തന്റെ കരിയർ ആരംഭിച്ചു. 1955-ൽ അദ്ദേഹം ഐബിഎം സാൻ ജോസ് ലബോറട്ടറിയിലേക്ക് മാറ്റി അവിടെ ഐബിഎം 305 റാമാക്കി(RAMAC)-ൽ ജോലി ചെയ്തു. ഐബിഎമ്മിന്റെ അക്കാലത്തെ ഏറ്റവും ലാഭകരമായ ബിസിനസ്സായ ഡിസ്ക് സ്റ്റോറേജ് ഉൽപ്പന്നങ്ങളുടെ ഡയറക്റ്റ് ആക്സസ് സ്റ്റോറേജ് പ്രൊഡക്റ്റ് മാനേജരായി അദ്ദേഹം ഉയർന്നു. ഷുഗാർട്ടിന് റിപ്പോർട്ട് ചെയ്യുന്ന ഗ്രൂപ്പുകളിൽ ഫ്ലോപ്പി ഡിസ്ക് കണ്ടുപിടിച്ച ടീമും ഉൾപ്പെടുന്നു.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

## പുറത്തേക്കുള്ള കണ്ണികൾ

വർഗ്ഗം:1930-ൽ ജനിച്ചവർ
വർഗ്ഗം: 2006-ൽ മരിച്ചവർ
വർഗ്ഗം:സെപ്റ്റംബർ 27-ന് ജനിച്ചവർ
വർഗ്ഗം:ഡിസംബർ 12-ന് മരിച്ചവർ

വർഗ്ഗം:വിവരസാങ്കേതികവിദ്യാവിദഗ്ദ്ധർ
## അവലംബം
ഡാലിയ

ആസ്റ്റ്രേസീ കുടുംബത്തിൽ പെടുന്ന മനോഹരമായ പുഷ്പങ്ങൾ ഉണ്ടാകുന്ന ഒരു കുറ്റിച്ചെടിയാണ്‌ **ഡാലിയ** ( or ). രണ്ടു വർഷത്തിനുമേലാണ്‌ ഒരു ചെടിയുടെ ആയുസ്സെങ്കിലും ജീവിതകാലത്തിലുടനീളം ഇത് പുഷ്പിക്കുന്നു. വേരുകളിൽ ആഹാരം സൂക്ഷിച്ചു വെക്കുന്ന ചെടിയായതിനാൽ ചില രാജ്യങ്ങളിലെ ജനങ്ങൾ ഇവയെ ആഹാരത്തിനായും വളർത്തുന്നു. ഔഷധഗുണമുള്ള ഡാലിയ ചെടിയുടെ തണ്ടുകൾ വെള്ളം വലിച്ചു കുടിക്കാനും മറ്റുമായും ഉപയോഗപ്പെടുത്തുന്നുമുണ്ട്. മെക്സിക്കോ, മദ്ധ്യ അമേരിക്ക, കൊളംബിയ എന്നീ രാജ്യങ്ങളാണ്‌ ഈ ചെടിയുടെ തദ്ദേശം. 

കാൾ ലിനേയസ് സ്വീഡിഷ് സസ്യശാസ്ത്രജ്ഞനും തന്റെ വിദ്യാർഥിയുമായിരുന്ന ആന്ദ്രേ ഡാലിൻറെ ഓർമ്മയ്ക്കായാണു ഡാലിയ എന്ന പേരു നൽകിയത്.

1963 ൽ ഡാലിയയെ മെക്സിക്കോയുടെ ദേശീയ പുഷ്പമായി പ്രഖ്യാപിച്ചു. ഈ സസ്യത്തിന്റെ കിഴങ്ങുകൾ പ്രാചീനകാലത്ത് ആസ്ടെക്കുകൾ ഭക്ഷ്യവിളയായി വളർത്തിയിരുന്നു, എന്നാൽ സ്പാനിഷ് ആക്രമണത്തിനുശേഷം ഇത്തരത്തിലുള്ള ഇതിന്റെ ഉപയോഗം വലിയ തോതിൽ  നശിച്ചു. കിഴങ്ങുകൾ യൂറോപ്പിൽ ഭക്ഷ്യവിളയായി പരിചയപ്പെടുത്താനുള്ള ശ്രമങ്ങൾ പരാജയപ്പെടുകയും ചെയ്തു.

## ചിത്രശാ‍ല

File:Dahliya_-_ഡാലിയ_02.jpg|ഡാലിയ ഇലകൾ
ചിത്രം:Dahlia1.JPG
ചിത്രം:Dahlia2.JPG
ചിത്രം:Dahlia3.JPG
ചിത്രം:Dahlia4.JPG
ചിത്രം:Dahlia5.JPG
ചിത്രം:Dahlia6.JPG
ചിത്രം:Dahlia055.JPG
ചിത്രം:Dahlia044.JPG
ചിത്രം:DahliaGarden.JPG
ചിത്രം:Dahlia_1.JPG|നോയിഡ പുഷ്പപ്രദർശനം-2009 ൽ പ്രദർശിപ്പിച്ചത്
ചിത്രം:Dahlia_2.JPG|നോയിഡ പുഷ്പപ്രദർശനം-2009 ൽ പ്രദർശിപ്പിച്ചത്
ചിത്രം:Dahlia_3.JPG|നോയിഡ പുഷ്പപ്രദർശനം-2009 ൽ പ്രദർശിപ്പിച്ചത്
ചിത്രം:Dahlia_4.JPG|നോയിഡ പുഷ്പപ്രദർശനം-2009 ൽ പ്രദർശിപ്പിച്ചത്
ചിത്രം:Red colored dahlia.jpg
File:Yellow daliya.jpg
File:Dahlia nain FR 2012.jpg
File:Dahlia in Kerala.jpg
ചിത്രം:ഡാലിയ2017.JPG


## പുറത്തേക്കുള്ള കണ്ണികൾ
* The United Kingdom National Dahlia Collection 
* American Dahlia Society
* The National Dahlia Society of New Zealand
* Dahlia  Flower Care
* Info about care for dahlias
** ''Dahlia rosea'' at pfaf
** ''Dahlia pinnata'' at pfaf
* Gallery of Dahlia Images 
* Dahlia species 
* The medicinal and nutritional properties of Dahlia spp.
## അവലംബം

വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:നാടൻ അമേരിക്കൻ ഭക്ഷണവിഭവങ്ങളിൽ ഉപയോഗിക്കുന്ന സസ്യങ്ങൾ
വർഗ്ഗം:മെക്സിക്കോയിലെ സസ്യജാലം
വർഗ്ഗം:മെക്സിക്കോയുടെ ദേശീയ ചിഹ്നങ്ങൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ
മേന്തോന്നി

‘ഗ്ലോറി ലില്ലി’ എന്നറിയപ്പെടുന്ന പടർന്നു കയറുന്ന ‘ഗ്ലോറിയോസാ സുപ്പർബ‘ (*Gloriosa superba*) മലയാളത്തിൽ **കിത്തോന്നി** എന്നും **മേന്തോന്നി** എന്നും **പറയൻ ചെടി** എന്നും അറിയപ്പെടുന്നു. വിരിയുമ്പോൾ മഞ്ഞനിറമുള്ള മനോഹരമായ പൂക്കൾ ഉണ്ടാകുന്നു. അതിനുശേഷം ക്രമേണ പൂക്കളുടെ നിറം കടും ചുവപ്പോ, ഓറഞ്ചു ചുവപ്പോ ആകുകയും ദളങ്ങൾ വളഞ്ഞ് പിരിയുകയും ചെയ്യുന്നു. ഇതിൻറെ കിഴങ്ങുകൾ നീളമുള്ളതും പെൻസിലിൻറെ വണ്ണമുള്ളതാണ്. മാർച്ച്-ഏപ്രിൽ മാസങ്ങളിൽ ഇതിൻറെ കിഴങ്ങുകൾ നടണം. ജൂലൈ-സെപ്റ്റംബർ മാസങ്ങളിൽ പൂക്കൾ ഉണ്ടാകുന്നു. തമിഴ്‌നാട് സംസ്ഥാനത്തിന്റെ ഔദ്യോഗിക പുഷ്പമാണ് കിത്തോന്നി.

ലക്‌നൌവിലെ ‘നാഷണൽ ബൊട്ടാണിക് ഗാർഡനിൽ‘ ഇവയുടെ എഴുപതോളം ഇനങ്ങൾ നട്ടുവളർത്തുന്നുണ്ട്. ഈ സസ്യം മറ്റു സ്ഥലങ്ങളിൽ ഒരു കാട്ടുചെടിയായി വളരുന്നു.

## പ്രാധാന്യം
വിവിധങ്ങളായ നിരവധി ആൽക്കലോയിഡുകൾ അടങ്ങിയിട്ടുള്ള കിഴങ്ങുള്ള ഒരു വള്ളിച്ചെറ്റിയാണ് മേന്തോന്നി. colchicine, 3-demethyl, colchicine and colchicoside എന്നിവ കൂടാതെ ഗ്ലോറിയോസിൻ എന്ന ആൽക്കലോയ്ഡും ഇതിൽ ഉണ്ട്. പൂക്കളുടെ ഭംഗി കാരണം അലങ്കാരച്ചെടിയായും വളർത്തിവരുന്നു.

## ഇതര ഭാഷകളിൽ
* സംസ്‌കൃതം = ലാങ്ഗലി, ശക്രപുഷ്പി, അഗ്നിശിഖ, ഹരിപ്രിയ
* ഹിന്ദി = കലീഹാരി, കലിയാരി
* ബംഗാളി = ഉലടചംഡാല
* തമിഴ് = കലായി, കാന്തൽ 
* തെലുങ്ക് = ആദാ
* ഇംഗ്ലീഷ്= ഗ്ലോറി ലില്ലി, ഫ്ലേം ലില്ലി, ക്രീപ്പിങ് ലില്ലി, ക്ലൈംബിങ് ലില്ലി

## രൂപവിവരണം
thumb| മാവിൽ പടർന്നു കയറിയ മേന്തോന്നി പൂത്തുനിൽകുന്നു
ലഘുചിത്രം|മേന്തോന്നി മട്ടന്നൂരിൽ നിന്നുള്ള ചിത്രം
വേലികളിലും കുറ്റിച്ചെടികളിലും പടർന്നു കയറുന്ന ഈ സസ്യം പൂവണിഞ്ഞു നിൽക്കുമ്പോൾ അതിമനോഹരമാണ്. മൂലകാണ്ഡത്തിനു‍ കലപ്പയുടെ ആകൃതിയാണ്. ഇലയ്ക്ക് 7-20 സെ.മീ നീളവും 2-5 സെ.മീ വീതിയും ഉണ്ട്. വിരിഞ്ഞ പുഷ്പത്തിന്‌ 7-9 സെ.മീറ്ററോ അതിലധികമോ വ്യാസം ഉണ്ട്. പൂമൊട്ടിൽ പച്ച കലർന്ന മഞ്ഞനിറമുള്ള ഇവ വിടരുന്ന അവസരത്തിൽ സ്വർണനിറത്തിലും പിന്നീട് രക്തവർണത്തിലും കാണപ്പെടുന്നു. ഫലം പച്ച കലർന്ന മഞ്ഞനിറത്തിലുള്ള കാപ്‌സ്യൂൾ ആൺ.

## രസാദി ഗുണങ്ങൾ
രസം			:കടു, തിക്തം

ഗുണം		:ഗുരു, സ്നിഗ്ധം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
മൂലകാണ്ഡം

## ഔഷധഗുണം
ഗർഭാശയത്തെയും ഹൃദയത്തെയും വേഗത്തിൽ ചുരുക്കുകയും വികസിപ്പിക്കുകയും ചെയ്യുന്നു. രക്തപ്രകോപകരമാണ്. അധികമായാൽ ഛർദി, അതിസാരം, ഉദരവേദന, ഹൃദയസ്തംഭനം ഇവ ഉണ്ടാകും. വിഷഹരശക്തിയുണ്ട്. പാമ്പുവിഷത്തിൻ ഔഷധമായി ഉപയോഗിച്ചുവരുന്നു.

## അവലംബം


## ചിത്രശാല


പ്രമാണം:GloriosaLily.JPG
പ്രമാണം:Gloriosa superba From Madikai Ambalathukara of Kasaragod in kerala.jpg|കിത്തോന്നി ഇലകളും പൂക്കളും
പ്രമാണം:Gloriosa lilly.jpg
പ്രമാണം:Gloriosa superba flowers and leaves at madikai in Kasaragod.jpg|മേത്തോന്നി മടിക്കൈ അമ്പലത്തുകരയിൽ നിന്ന്
പ്രമാണം:Gloriosa superba 8962.jpg|കൂവേരി, കണ്ണൂർ ജില്ല
പ്രമാണം:Flame lily (Gloriosa superba).JPG
പ്രമാണം:Gloriosa superba from Madikai Kasaragod.jpg|മടിക്കൈ അമ്പലത്തുകരയിൽ നിന്ന്


വർഗ്ഗം:പുഷ്പങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കോൾച്ചികേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
കുളം

right|thumb|250px|ക്ഷേത്രക്കുളം
അകത്തേക്കോ പുറത്തേക്കോ ഒഴുക്കില്ലാത്ത ഒറ്റപ്പെട്ട ചെറിയ ജലാശയങ്ങളെയാണ്‌ **കുളം** എന്നു പറയുന്നത്. പ്രധാനമായും മഴയാണ്‌ കുളങ്ങളിലെ ജലത്തിന്റെ സ്രോതസ്സ്. എന്നാൽ ഭൂഗർഭജലം ഒഴുകിയെത്തുന്ന കുളങ്ങളുമുണ്ട്. ക്ഷേത്രങ്ങൾ, മസ്ജിദുകൾ, ഗുരുദ്വാരകൾ എന്നിങ്ങനെ ആരാധനാലയങ്ങൾക്കൊപ്പം സാധാരണയായി കുളങ്ങളുണ്ടാകാറുണ്ട്.

കുളങ്ങൾ സാധാരണയായി നിർവചനമനുസരിച്ച്, ജലസസ്യങ്ങളുടെയും മൃഗങ്ങളുടെയും വ്യത്യസ്ത സമൃദ്ധികളുള്ള വളരെ ആഴം കുറഞ്ഞ ജലാശയങ്ങളാണ്. ആഴം, കാലാനുസൃതമായ ജലനിരപ്പ് വ്യതിയാനങ്ങൾ, പോഷക പ്രവാഹങ്ങൾ, കുളങ്ങളിൽ എത്തുന്ന പ്രകാശത്തിന്റെ അളവ്, ആകൃതി, സന്ദർശിക്കുന്ന വലിയ സസ്തനികളുടെ സാന്നിധ്യം, ഏതെങ്കിലും മത്സ്യ സമൂഹങ്ങളുടെ ഘടന, ലവണാംശം എന്നിവയെല്ലാം നിലവിലുള്ള സസ്യ-ജന്തു സമൂഹങ്ങളെ ബാധിക്കും.[5] സ്വതന്ത്രമായി പൊങ്ങിക്കിടക്കുന്ന ആൽഗകളെയും ജലസസ്യങ്ങളെയും അടിസ്ഥാനമാക്കിയാണ് ഭക്ഷ്യവലകൾ. സാധാരണയായി ജലജീവികളുടെ വൈവിധ്യമാർന്ന ഒരു നിരയുണ്ട്
right|thumb|250px|പള്ളിക്ക് സമീപത്തെ കുളം

## ചിത്രങ്ങൾ

പ്രമാണം:Golden-Temple-Jan-07.jpg|സുവർണ്ണക്ഷേത്രം അഥവാ ഗുരുദ്വാര ഹർമീന്ദർ സാഹിബും കൂടെയുള്ള പുണ്യസരോവരവും
പ്രമാണം:Peralassery Sri Subrahmanya Temple Pond.jpg|കണ്ണൂർ ജില്ലയിലെ പെരളശ്ശേരി സുബ്രഹ്മണ്യ സ്വാമി ക്ഷേത്രത്തിലെ കുളം
പ്രമാണം:ANGLE VIEW OF TEMPLE AND POND ,SHREE PADMANABHA TEMPLE KERALA - panoramio.jpg|പദ്മനാഭസ്വാമി ക്ഷേത്രത്തിലെ കുളം


## അവലംബം
ഇലഞ്ഞി

ഇന്ത്യൻ ഉപഭൂഖണ്ഡത്തിലെ ഉഷ്ണമേഖലാ വനങ്ങളിൽ കണ്ടുവരുന്ന ഇടത്തരം വലിപ്പമുള്ള ഒരു നിത്യഹരിത വൃക്ഷമാണ്‌ **ഇലഞ്ഞി** . ഉഷ്ണമേഖലയിൽ കാണപ്പെടുന്ന ഇലഞ്ഞി 20 മീറ്ററിലധികം ഉയരത്തിൽ പടർന്ന ശിഖരങ്ങളോടുകൂടിയ വൃക്ഷമാണ്. അനിഴം നാളുകാരുടെ ജന്മനക്ഷത്ര വൃക്ഷംആണു് ഇലഞ്ഞി. ഇതിന്റെ തടി വിലപ്പെട്ടതും പഴം ഭക്ഷ്യയോഗ്യമാണ്. വിത്ത്‌ പാകിയും, കമ്പ് കുത്തി പിടിപ്പിച്ചും, വായുവിൽ പതി വെച്ചും പുതിയ തൈകൾ ഉത്പാദിപ്പിക്കുന്നു.

ഇതിന്റെ പൂവ് തായ്‌ലൻഡിലെ യാല പ്രവിശ്യയിലെ പ്രവിശ്യാ പുഷ്പവും മലേഷ്യയിലെ സെലങ്കോറിലെ അംപാങ് ജയയിലെ നഗര പുഷ്പവുമാണ്.

## വിവരണം
മരങ്ങൾ സമൃദ്ധമായ തണൽ നൽകുകയും പൂക്കൾ സുഗന്ധം പുറപ്പെടുവിക്കുകയും ചെയ്യുന്നതിനാൽ, ഇത് പൂന്തോട്ടങ്ങൾക്ക് പ്രിയപ്പെട്ട വൃക്ഷമാണ്. പല സ്ഥലങ്ങളിലും ഇത് ഒരു അലങ്കാര വൃക്ഷമായി ഉപയോഗിക്കുന്നു പൂക്കൾക്ക് ഇളം മഞ്ഞ നിറവും, പ്രത്യേക ഗന്ധവുമുണ്ട്, കായ്കൾ 2 സെ. മി നീളവും 1 സെ.മി വീതിയുമുള്ളതാണ്. പൂക്കൾ പ്രകൃതിദത്ത സുഗന്ധദ്രവ്യങ്ങളിലും ഉപയോഗിക്കാം. പഴുത്തുകഴിഞ്ഞാൽ മഞ്ഞയോ ചുവപ്പോ നിറത്തിൽ കാണുന്നു. പഴുത്ത ഇലഞ്ഞി കായകൾക്ക് ചവർപ്പു കലർന്ന മധുരമാണ്. പൂക്കൾ കുലകളായാണ്‌ ഉണ്ടാകുന്നതു്. വീട്ടുവളപ്പിൽ നടാവുന്ന പൂമരമാണെന്ന് വരാഹമിഹിരൻ ബ്രഹ്മസംഹിതയിൽ പറഞ്ഞിട്ടുണ്ട്. ഇതിന്റെ ഫലം മൂപ്പെത്താൻ 6 മുതൽ 8 മാസം വരെയെടുക്കും.

## ഔഷധ ഉപയോഗങ്ങൾ

ആയുർവ്വേദത്തിൽ ഇലഞ്ഞിയുടെ തൊലിയിൽ നിന്ന് നിർമ്മിക്കുന്ന കഷായം മുഖരോഗങ്ങളുടെ ചികിത്സയ്ക്ക് ഉപയോഗിച്ചിരുന്നു. ഇലയും തോലും ചെറിയ കൊമ്പുകളും ദന്തശുചീകരണത്തിന് ഉപയോഗിച്ചിരുന്നു.. ദന്തരോഗത്തിനും വായ്‌നാറ്റത്തിനും ഇലഞ്ഞി നല്ല ഔഷധമാണ്. ഇലഞ്ഞി കായ്കളിൽ നിന്ന് ശാസ്ത്രീയമായി വേർതിരിച്ചെടുത്ത 2,3-dihyro-3,3’4’5,7-pentahydroxy flavone C15H10O7 ഉം 3,3’,4’,5,7-pentahydroxy flavone C15H12O7 എന്ന ഫ്ലേവോൺ തന്മാത്രകൾക്ക് ബാക്റ്റീരിയകളെയും വൈറസ്സുകളെയും ചെറുക്കുവാനുള്ള കഴിവുണ്ടെന്ന് തെളിയിക്കപ്പെട്ടിട്ടുണ്ട്.. വിത്തിൽ നിന്നും കിട്ടുന്ന എണ്ണ പണ്ട് ആഹാരം പാകം ചെയ്യാൻ ഉപയോഗിച്ചിരുന്നു.

## മറ്റു  പേരുകൾ
എരിഞ്ഞി, ബകുളം, ഇലന്നി, മുകുര.

## ചിത്രശാല


File:Bullet_Wood_-_ഇലഞ്ഞി.jpg|ഇലഞ്ഞി
പ്രമാണം:ഇലഞ്ഞി.jpg|thumb|ഇലഞ്ഞി
പ്രമാണം:ഇലഞ്ഞിപ്പൂക്കൾ.jpg|ഇലഞ്ഞിപ്പൂക്കൾ
പ്രമാണം:ഇലഞ്ഞിപ്പൂവ്‌.JPG|ഇലഞ്ഞിപ്പൂവ്‌
File:Bullet_Wood_-_ഇലഞ്ഞി_01.JPG|ഇലഞ്ഞിയില
File:Bullet_Wood_-_ഇലഞ്ഞി_02.JPG|ഇലഞ്ഞി
File:Bullet_Wood_-_ഇലഞ്ഞി_03.JPG|ഇലഞ്ഞി കായ
File:Bullet_Wood_-_ഇലഞ്ഞി_04.JPG|ഇലഞ്ഞി കായ
File:Mimusops elengi seeds.jpg|thumb|ഇലഞ്ഞി വിത്ത്
File:Mimusops elengi 11.JPG|ഇലഞ്ഞി, തൃശ്ശൂരിൽ
File:Mimusops elengi 12.JPG|ഇലഞ്ഞി -
File:Mimusops elengi 13.JPG|ഇലഞ്ഞിമരം


## അവലംബം

## പുറത്തേക്കുള്ള കണ്ണികൾ
* യുണൈറ്റഡ് സ്റ്റേറ്റ്സ് കൃഷി വകുപ്പ്
* കൂടുതൽ വിവരവും കാണുന്ന ഇടങ്ങളും 
* http://www.biotik.org/india/species/m/mimuelen/mimuelen_en.html 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പഴങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സപ്പോട്ടേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കൽക്കട്ടാ ന്യൂസ്

2008-ൽ ബ്ലെസി തിരക്കഥയെഴുതി സംവിധാനം ചെയ്ത ചലച്ചിത്രമാണ് **കൽക്കട്ടാ ന്യൂസ്** .ദിലീപ്,മീരാ ജാസ്മിൻ  എന്നിവർ മുഖ്യ കഥാപാത്രങ്ങളെ അവതരിപ്പിക്കുന്നു. കൊൽക്കത്ത നഗരപശ്ചാത്തലത്തിലാണ്‌ കഥ വികസിക്കുന്നത്.
## കഥാതന്തു
കൽക്കട്ട നഗരത്തിൽ കൽക്കട്ട ന്യൂസ് എന്ന ടെലിവിഷൻ ചാനലിൽ ജോലി ചെയ്യുന്ന ഒരു അജിത്ത് തോമസ് എന്ന കഥാപാത്രമായാണ്‌ ദിലീപ് ഈ ചിത്രത്തിൽ അഭിനയിക്കുന്നത്.വാർത്താശേഖരണത്തിനിടയിൽ തന്റെ ക്യാമറക്കുള്ളിൽ അറിയാതെ കടന്നു ചെല്ലുന്ന കൃഷ്ണപ്രിയയും(മീരാ ജാസ്മിൻ), ഭർത്താവും തന്റെ *ഷാഡോസ് ഓഫ് കൊൽക്കത്ത* എന്ന ഡോക്യുഫിക്‌ഷൻ സിനിമക്ക് കഥാപാത്രമാവുകയാണ്. താൻ അന്നു ക്യാമറയിൽ കണ്ട കൃഷ്ണപ്രിയയുടെ ഭർത്താവിന്റെ മരിച്ചു കിടക്കുന്ന ഫോട്ടോയിൽ നിന്നും കൽക്കത്ത നഗരത്തിന്റെ ജീർണ്ണിച്ച അവസ്ഥകളുടെ കഥ പറയുകയാണ്‌ ബ്ലെസ്സി ഈ ചിത്രത്തിൽ.

## താരങ്ങൾ
* ദിലീപ്  -അജിത് തോമസ് 
* മീരാ ജാസ്മിൻ
* വിമല രാമൻ

## പുറം കണ്ണികൾ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
കാക്കപ്പൂവ്

കേരളത്തിൽ കാണപ്പെടുന്ന ഒരു പുഷ്പമാണ് **കാക്കപ്പൂവ്**. പുല്ലിനോടൊപ്പമാണ്‌ കാണപ്പെടുന്നത്. കേരളത്തിലെ സസ്യ സമ്പത്തിനെക്കുറിച്ച് രചിക്കപ്പെട്ട ഹോർത്തൂസ് മലബാറിക്കൂസ് എന്ന പുസ്തകത്തിന്റെ ഒൻപതാം വാല്യത്തിൽ ഇതിനെക്കുറിച്ച് പരാമർശിക്കുന്നുണ്ട്.. ഓഗസ്റ്റ്‌ - ഒക്ടോബർ മാസങ്ങളിലാണ് ഈ ചെടി സാധാരണയായി പൂവിടാറുള്ളത്. ഓണത്തോടനുബന്ധിച്ചുള്ള പൂക്കളങ്ങളിൽ ഉപയോഗിക്കുന്ന പൂക്കളിൽ പ്രധാനമായ ഒന്നാണ്‌ കാക്കപ്പൂവ്. *കിണ്ടിപ്പൂ* എന്ന പേരിലും അറിയപ്പെടുന്നു.

നന്നായി ജലമുള്ള ഇടങ്ങളിൽ കാക്കപ്പൂ നന്നായി വിരിയുന്നു. ഉറവയുള്ള പാറയിലും വയലുകളിലും കാണപ്പെടുന്നു. വയലിൽ വിരിയുന്ന പൂക്കൾക്ക് വലിപ്പം കൂടുതലാണുള്ളത്. നെൽവയലിൽ കാണപ്പെടുന്നതിനാൽ നെല്ലിപ്പൂവ് എന്നും ഇതറിയപ്പെടുന്നു. ചെടിയുടെ വേരുകളിൽ കാണപ്പെടുന്ന ചെറിയ അറകൾ ഇവയുടെ സമീപത്തെത്തുന്ന സൂക്ഷ്മജീവികളെ ഭക്ഷിക്കുന്നു. ഒപ്പം വേരിലൂടെ മണ്ണിലെ പോഷകങ്ങളും വലിച്ചെടുക്കുന്നു. 

File:Utricularia reticulata.jpg|thumb|Utricularia reticulata- കാക്കപ്പൂവ്

## അവലംബം


വർഗ്ഗം:പുഷ്പങ്ങൾ
വർഗ്ഗം:ഇരപിടിയൻ സസ്യങ്ങൾ
വർഗ്ഗം:കേരളത്തിലെ സസ്യജാലം
കെ. മാധവൻ നായർ

സ്വാതന്ത്ര്യസമരസേനാനിയും മാതൃഭൂമി പത്രത്തിന്റെ ആദ്യകാലപ്രവർത്തകരിൽ ഒരാളുമാണ് **കെ. മാധവൻ നായർ**. 1882 ഡിസംബർ 2ന് വെള്ളാട്ട് തൈത്തൊടിയിൽ നാരായണൻ നായരുടെയും കാരുതൊടിയിൽ കല്യാണി അമ്മയുടെയും മൂത്ത മകൻ ആയി മലപ്പുറത്താണ് ജനിച്ചത് . 1933 സെപ്റ്റംബർ 28ന് മാധവൻ നായർ അന്തരിച്ചു. പ്രമുഖ പത്രപ്രവർത്തകൻ മോഹൻദാസ് രാധാകൃഷ്ണൻ മകനാണ്. ഇദേഹം ഒരു രാഷ്ട്രിയ പ്രവർത്തകൻ കൂടെ ആയിരിന്നു കേരള പ്രദേശ് കോൺഗ്രസ് കമ്മിറ്റിയുടെ ആദ്യത്തെ പ്രസിഡൻ്റ് ആയിരിന്നു ഇദേഹം. 

## ജീവിതരേഖ
മാതൃഭൂമി പത്രം തുടങ്ങുന്നതിനുള്ള ശ്രമങ്ങളിൽ മുന്നിട്ടുനിന്നു പ്രവർത്തിച്ച അദ്ദേഹം ആദ്യം അതിന്റെ മാനേജിംഗ് ഡയറക്ടറും പിന്നെ മാനേജരുമായിരുന്നു. മാനേജിംഗ് ഡയറക്ടറായിരുന്നിട്ടും തന്റെ ചില രാഷ്ട്രീയനടപടികളെ മാതൃഭൂമി മുഖപ്രസംഗങ്ങളിലൂടെ നിശിതമായി വിമർശിക്കുന്നത് അദ്ദേഹം തടസ്സപ്പെടുത്തിയില്ല. നിഷ്കാമിയായ പൊതുപ്രവർത്തകനായിരുന്നു അദ്ദേഹം. മലബാർ കലാപം നടക്കുന്നതിനിടെ അവിടേക്ക് ഇറങ്ങിത്തിരിക്കാനും സമാധാന ശ്രമങ്ങൾക്ക് നേതൃത്വം കൊടുക്കാനും ചങ്കൂറ്റം കാണിച്ച നേതാവായിരുന്നു അദ്ദേഹം.1920ലെ നാഗ്പൂർ കോൺഗ്രസ് സമ്മേളനത്തീർപ്പ് പ്രകാരം രൂപം കൊണ്ട കെ.പി.സി.സി യുടെ ആദ്യത്തെ സെക്രട്ടറിയായി തെരഞ്ഞെടുത്തതു മാധവൻ നായരെയാണ്. കേരളത്തിലെ ദേശീയ പ്രസ്ഥാനത്തിന്റെ  ആദ്യകാല ചരിത്രമാണ് **കാരുതൊടിയിൽ മാധവൻ നായരുടെ** ജീവചരിത്രം. 1916 ൽ കെ.പി.കേശവമേനോനോടൊപ്പം പൊതുജീവിതം തുടങ്ങിയ അദ്ദേഹം മരണം വരെ കേരളത്തിലെ രാഷ്ട്രീയ-സാമൂഹികജീവിതത്തിൽ നിറഞ്ഞുനിന്നു. 

ദേശീയസ്വാതന്ത്ര്യപ്രവർത്തനം, ഖിലാഫത്ത് പ്രവർത്തനം, അക്കാലത്തെ ദുരിതാശ്വാസപ്രവർത്തനം, വൈക്കം സത്യാഗ്രഹം, ഗുരുവായൂർ സത്യാഗ്രഹം, മാതൃഭൂമി പത്രത്തിന്റെ ഉത്ഭവം എന്നീ കാര്യങ്ങളൊക്കെ അനുസ്മരിക്കുമ്പോൾ മാധവൻ നായരും അനിവാര്യമായും അനുസ്മരിക്കപ്പെടുന്നു. മലബാർ കലാപം എന്ന വിശിഷ്ട ഗ്രന്ഥത്തിന്റെ കർത്താവുമാണദ്ദേഹം.

## വിദ്യാഭ്യാസം

മലപ്പുറം ആംഗ്ലോ വെർണാകുലർ സ്കൂൾ, മഞ്ചേരി ഹൈസ്കൂൾ, പാലക്കാട് വിക്ടോറിയ കോളേജ് ഹൈസ്കൂൾ, കോട്ടയം സി.എം.എസ്.കോളജ്, തിരുവനന്തപുരം യൂണിവേഴ്സിറ്റി കോളജ് എന്നിവിടങ്ങളിലായിരുന്നു വിദ്യാഭ്യാസം. 

ബിരുദമെടുത്തശേഷം കുറച്ചുകാലം തിരുവല്ല എം.ജി.എം. ഹൈസ്കൂളിൽ അദ്ധ്യാപകനായി. അക്കാലത്ത് സർദാർ കെ.എം.പണിക്കർ, മാധവൻ നായരുടെ വിദ്യാർത്ഥിയായിരുന്നു. അദ്ധ്യാപകവൃത്തി വിട്ടു മാധവൻ നായർ തിരുവനന്തപുരം മഹാരാജാസ് ലോ കോളേജിൽ നിന്ന് 1909ൽ നിയമപഠനം പൂർത്തിയാക്കി മഞ്ചേരിയിൽ പ്രാക്ടീസ് തുടങ്ങി.

## സമരരംഗത്ത്
1915 മുതൽ തന്നെ മാധവൻ നായരുടെ പൊതുപ്രവർത്തനവും തുടങ്ങി. 1917 ൽ തളിക്ഷേത്ര റോഡിൽ താണജാതിക്കാർക്കുള്ള നിരോധനം ലംഘിച്ച് അദ്ദേഹം കേശവമേനോൻ, മഞ്ചേരി രാമയ്യർ എന്നിവരുടെ കൂടെ കൃഷ്ണൻ വക്കീലിനെ കൂട്ടി യാത്ര നടത്തി. കൃഷ്ണൻ വക്കീലിനെ ആരും തടഞ്ഞില്ല. അതോടെ തളി റോഡിലെ തീണ്ടൽ പ്രശ്നവും തീർന്നു. 

1916 ൽ മലബാറിൽ ആരംഭിച്ച ഹോം റൂൾ പ്രസ്ഥാനത്തിൻറെ സജീവ പ്രവർത്തകനായി.1924 ൽ വൈക്കം സത്യാഗ്രഹം സംഘടിപ്പിക്കുന്നതിലും നടത്തിക്കുന്നതിലും സജീവമായ പങ്കുവഹിച്ചു മാധവൻ നായർ 1930 ൽ അറസ്റ്റിലായി. അഞ്ചു മാസത്തെ തടവും കിട്ടി. 
## അന്ത്യം
അമ്പത്തിയൊന്നാം വയസ്സിൽ,1933 സെപ്റ്റംബർ 28ന് മാധവൻ നായർ അന്തരിച്ചു. പക്ഷേ അരനൂറ്റണ്ടിലേറെയുള്ള ജീവിത കാലത്തിനിടെ അദ്ദേഹം അന്നത്തെ എല്ലാ രാഷ്ട്രീയ സമൂഹിക ഔന്നത്യങ്ങളിലും എത്തിച്ചേർന്നു.

വർഗ്ഗം:1882-ൽ ജനിച്ചവർ
വർഗ്ഗം: 1933-ൽ മരിച്ചവർ
വർഗ്ഗം:ഡിസംബർ 2-ന് ജനിച്ചവർ
വർഗ്ഗം:സെപ്റ്റംബർ 28-ന് മരിച്ചവർ

വർഗ്ഗം:മലപ്പുറം ജില്ലയിൽ ജനിച്ചവർ
ചാരമുണ്ടി

ഞാറവർഗ്ഗത്തില്പെട്ട നീലനിറമുള്ള കൊക്കുകളാണ്‌ **ചാരമുണ്ടി**  എന്നറിയപ്പെടുന്നത്. ഇംഗ്ലീഷ്: Grey Heron. ശാസ്ത്രിയ നാമം: Ardea cinerea. കേരളത്തിലെ കൊറ്റികളുടെ രാജാവ് എന്ൻ പറയാവുന്ന പക്ഷിയാണിത്. കഴുകനോളം വലിയതും വളരെ നീണ്ട കാലുകൾ ഉള്ളതും സുദീർഘവും ലോലവുമായ കഴുത്തുകൾ ഉള്ള ഒരു നീർപ്പക്ഷി എന്നാണ്‌ പ്രൊഫ. നീലകണ്ഠൻ ഇതിനെ നിർ‌വചിച്ചിരിക്കുന്നത്. 

## പേരിനു പിന്നിൽ
ചാര നിറമാണ്‌ ഇവയുടെ പ്രത്യേകത, മുണ്ടി എന്നത് ഞാറവർഗ്ഗത്തിൽ പെടുന്ന കൊറ്റികൾക്കുള്ള പേരാണ്‌. അതിനാൽ ചാരമുണ്ടി എന്ന പേർ. പ്രാദേശികമായി മറ്റു പേരുകളിൽ (ഉദാ: ചാരക്കൊക്ക്, നീലക്കൊക്ക്) അറിയപ്പെടുന്നുമുണ്ട്.
## രൂപ വിവരണം
നീളമുള്ള കാലുകൾ. നല്ല ചാരനിറം. വെള്ള നിറത്തിലുള്ള 'S' ആകൃതിയിലുള്ള കഴുത്തും മകുടവും. മകുടത്തിനു താഴെ, നീളത്തിലുള്ള കറുത്ത നിറം.  അടിഭാഗം ചാരനിറം കലർന്ന വെള്ളയാണ്. കഴുത്തിനു മുന്നിൽ കറുത്ത കുത്തുകൾകൊണ്ടുള്ള തെളിഞ്ഞുകാണാവുന്ന വര.

## ആവാസാവ്യവസ്ഥകൾ
മിതശീതോഷ്ണമേഖലകളിൽ, പ്രത്യേകിച്ച്  യൂറോപ്പ്, ഏഷ്യ, ആഫ്രിക്കയുടെ ചിലഭാഗങ്ങളാണ് ഇവയുടെ ആവാസ കേന്ദ്രങ്ങൾ. കേരളത്തിൽ ഇവ ദേശാടനക്കിളികളായി മഞ്ഞുകലത്തിനോടനുബന്ധിച്ച് കാണപ്പെടുന്നു. ഉഷ്ണകാലമാവുന്നതോട് വീണ്ടും തണുപ്പുള്ള മറ്റു സ്ഥലങ്ങളെ ലക്ഷ്യമാക്കി പോകുകയും ചെയ്യും.

## പ്രത്യേകതകൾ
### ശാരീരികം
കഴുകനോളം വലിപ്പം ഉണ്ട്. കഴുത്ത് നീട്ടി നിൽകുമ്പോൾ ഒരു മീറ്ററോളം ഉയരം കാണും. ചിറകുകൾക്ക് 175-195 സെ.മീ വിസ്തൃതി ഉണ്ടാകും. തൂക്കം ഒന്നോ രണ്ടൊ കിലോഗ്രാം വരും. ചിറകുകൾക്ക് നല്ല വീതിയും നീളവുമുണ്ട്.

## സ്വഭാവസവിശേഷതകൾ
മനുഷ്യനെ പേടിക്കുന്ന കൊക്കാണിത്. മറ്റു കൊക്കുകൾ കാലികൾക്കടുത്തോ കർഷകർ നിലമുഴിന്നിടത്തോ ചെല്ലാൻ ഭയപ്പെടാത്തപ്പോൾ ഇവ അതിൽ നിന്ന് അകന്നു നിൽക്കാൻ ഇഷ്ടപ്പെടുന്നു.
ലഘുചിത്രം|Grey Heron- with common moorhen Kill - Bharatpur

## അവലംബം


## ബന്ധുക്കൾ

*ചെറുമുണ്ടി
*പെരുമുണ്ടി
*കാലിമുണ്ടി 
*ചിന്നക്കൊക്ക്
*തിരമുണ്ടി
*ചായമുണ്ടി
*കുളക്കൊക്ക്

## കുറിപ്പുകൾ
 

വർഗ്ഗം:മുണ്ടികൾ
വർഗ്ഗം:കേരളത്തിലെ പക്ഷികൾ
ഗാരി കിൽഡാൽ

**ഗാരി കിൽഡാൽ** (ജനനം:1942 മരണം:1994)ഒരു അമേരിക്കൻ കമ്പ്യൂട്ടർ ശാസ്ത്രജ്ഞനും മൈക്രോകമ്പ്യൂട്ടർ സംരംഭകനുമായിരുന്നു. 

1970-കളിൽ, മറ്റ് ഓപ്പറേറ്റിംഗ് സിസ്റ്റങ്ങൾക്കും പ്രോഗ്രാമിംഗ് ടൂളുകൾക്കുമൊപ്പം കിൽഡാൽ സിപി/എം ഓപ്പറേറ്റിംഗ് സിസ്റ്റം സൃഷ്ടിച്ചു. തുടർന്ന് തന്റെ സോഫ്റ്റ്‌വെയർ ഉൽപ്പന്നങ്ങൾ വിപണനം ചെയ്യുന്നതിനും വിൽക്കുന്നതിനുമായി ഡിജിറ്റൽ റിസർച്ച്, ഇങ്ക്.(Inc.) (അല്ലെങ്കിൽ "DRI") സ്ഥാപിച്ചു. മൈക്രോപ്രൊസസ്സറുകളെ പൂർണ്ണ ശേഷിയുള്ള കമ്പ്യൂട്ടറുകളായി (വെറും ഉപകരണ കൺട്രോളറുകൾ എന്നതിലുപരി) തിരിച്ചറിയുകയും ഈ ആശയത്തെ അടിസ്ഥാനമാക്കി ഒരു കമ്പനി സ്ഥാപിക്കുകയും ചെയ്ത ആദ്യകാല വ്യക്തികളിൽ ഒരാളാണ് കിൽഡാൽ. ജെം(GEM) എന്ന ഡെസ്ക്ടോപ് ഗ്രാഫിക്കൽ ഇന്റർഫേസും കിൽഡോലിന്റെ സംഭാവനയിൽ പ്പെടുന്നു. ഇന്റൽ 8080/സിലോഗ്(Zilog) 280  തുടങ്ങിയ ആദ്യകാല മൈക്രൊപ്രൊസസ്സറുകൾ ഉള്ള കമ്പ്യൂട്ടറുകളിൽ ഉപയോഗിച്ചത് ഈ ഓപ്പറേറ്റിംഗ് സിസ്റ്റമായിരുന്നു.ഈ കാലഘട്ടത്തിലെ അദ്ദേഹത്തിന്റെ നേട്ടങ്ങൾ കാരണം, കിൽഡാൽ പേഴ്സണൽ കമ്പ്യൂട്ടർ വിപ്ലവത്തിന്റെ തുടക്കക്കാരനായി കണക്കാക്കപ്പെടുന്നു.

1980-കളിൽ, പേഴ്സണൽ കമ്പ്യൂട്ടിംഗിലെ ഏറ്റവും പുതിയ സംഭവവികാസങ്ങൾ ഉൾക്കൊള്ളുന്ന പ്രതിവാര ഇൻഫർമേഷൻ പ്രോഗ്രാമായ കമ്പ്യൂട്ടർ ക്രോണിക്കിൾസിന്റെ സഹ-ഹോസ്റ്റായി (സ്റ്റീവാർട്ട് ചീഫെറ്റിനൊപ്പം) കിൽഡാൽ പിബിഎസി(PBS)-ലും പ്രത്യക്ഷപ്പെട്ടു.

കിൽഡാലിന്റെ കമ്പ്യൂട്ടിംഗ് ജീവിതം രണ്ട് പതിറ്റാണ്ടിലേറെ നീണ്ടുനിന്നെങ്കിലും, ഐബിഎം പിസിയിൽ പിന്നീട് ഉപയോഗിച്ച എംഎസ്-ഡോസി(MS-DOS)-ന് സമാനതകളുള്ള ഒരു ആദ്യകാല മൾട്ടി-പ്ലാറ്റ്ഫോം മൈക്രോകമ്പ്യൂട്ടർ ഒഎസ് ആയ സിപി/എം ഓപ്പറേറ്റിംഗ് സിസ്റ്റത്തിന്റെ വികസനവുമായി ബന്ധപ്പെട്ടാണ് കിൽഡാൽ പ്രധാനമായും ഓർമ്മിക്കപ്പെടുന്നത്. 
## മുൻകാലജീവിതം
ഗാരി കിൽഡാൽ ജനിച്ചതും വളർന്നതും വാഷിംഗ്ടണിലെ സിയാറ്റിലിലാണ്, അവിടെ അദ്ദേഹത്തിന്റെ കുടുംബം ഒരു സീമാൻഷിപ്പ് സ്കൂൾ നടത്തി. അദ്ദേഹത്തിന്റെ പിതാവ് ജോസഫ് കിൽഡാൽ നോർവീജിയൻ പൈതൃകത്തിന്റെ ക്യാപ്റ്റനായിരുന്നു. അവന്റെ അമ്മ എമ്മ പകുതി സ്വീഡിഷ് വംശജയായിരുന്നു, കിൽഡാളിന്റെ മുത്തശ്ശി സ്വീഡനിലെ ലാങ്ബാക്കിൽ സ്കെല്ലെഫ്റ്റെ മുനിസിപ്പാലിറ്റിയിലാണ് ജനിച്ചത്, പക്ഷേ 23 വയസ്സുള്ളപ്പോൾ കാനഡയിലേക്ക് കുടിയേറി.

ഹൈസ്‌കൂൾ കാലത്ത് "ഗ്രീസർ", വിഭാഗത്തിൽ പെട്ടയാളാണെന്ന് സ്വയം വിശേഷിപ്പിച്ചു.  കിൽഡാൾ പിന്നീട് വാഷിംഗ്ടൺ യൂണിവേഴ്സിറ്റിയിൽ (UW) ചേർന്നു, ഒരു ഗണിതശാസ്ത്ര അധ്യാപകനാകുമെന്ന പ്രതീക്ഷയിൽ. പഠനകാലത്ത് കിൽഡാൽ കമ്പ്യൂട്ടർ സാങ്കേതികവിദ്യയിൽ കൂടുതൽ താൽപ്പര്യം പ്രകടിപ്പിച്ചു. 1972-ൽ ബിരുദം നേടിയ ശേഷം, കാലിഫോർണിയയിലെ മോണ്ടേറിയിലുള്ള നേവൽ ബിരുദാനന്തര ബിരുദ സ്കൂളിൽ (NPS) പഠിപ്പിച്ചുകൊണ്ട് അദ്ദേഹം യുണൈറ്റഡ് സ്റ്റേറ്റ്സ് നേവിയോടുള്ള കടമ നിറവേറ്റി.സിലിക്കൺ വാലിയിൽ നിന്ന് ഒരു മണിക്കൂർ യാത്ര ചെയ്താൽ, ലഭ്യക്കുന്ന ആദ്യത്തെ മൈക്രോപ്രൊസസ്സറായ ഇന്റൽ 4004-നെ കുറിച്ച് കിൽഡാൽ കേട്ടു. പ്രോസസറുകളിലൊന്ന് അദ്ദേഹം വാങ്ങുകയും അതിനായി പരീക്ഷണാത്മക പ്രോഗ്രാമുകൾ എഴുതുകയും ചെയ്തു. പ്രോസസറുകളെ കുറിച്ച് കൂടുതലറിയാൻ, അദ്ദേഹം തന്റെ ഒഴിവു ദിവസങ്ങളിൽ ഒരു കൺസൾട്ടന്റായി ഇന്റലിൽ ജോലി ചെയ്തു.
## ഇവയും കാണുക
*  വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:1942-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:മേയ് 19-ന് ജനിച്ചവർ
വർഗ്ഗം:ജൂലൈ 11-ന് മരിച്ചവർ
## അവലംബം
വർഗ്ഗം:വിവരസാങ്കേതികവിദ്യാവിദഗ്ദ്ധർ
ജാതി (വിവക്ഷകൾ)

**ജാതി** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ജാതി (മരം) - ജാതിക്ക എന്ന സുഗന്ധ വ്യഞ്ജനം ഉണ്ടാവുന്ന മരം.
*ജാതി - തേക്ക് എന്ന അർത്ഥത്തിൽ.
*ജാതി (സമൂഹം) - ഒരു ജനസമൂഹത്തെ സൂചിപ്പിക്കുന്നതിന്‌.
മിച്ച് കാപോർ

**മിച്ചൽ ഡേവിഡ് കാപോർ** ( ; born November 1, 1950) എന്ന മിച്ച് കാപോർ ഒരു അമേരിക്കൻ സംരംഭകനാണ്. ലോട്ടസ് 123 (LOTUS 123 )എന്ന പ്രശസ്ത സ്പ്രെഡ്ഷീറ്റ് സോഫ്റ്റ്വെയറിന്റെ സ്രഷ്ടാവും ലോട്ടസ് ഡവലപ്മെന്റ് കോർപ്പറേഷൻ എന്ന കമ്പനിയുടെ സ്ഥാപകനുമാണ്. ഈ നേട്ടങ്ങൾ കൊണ്ട് സോഫ്റ്റ്‌വേർ വ്യവസായത്തിന് അടിത്തറ പാകിയ വ്യക്തികളിലൊരാൾ കൂടിയാണ് കാപോർ. പേഴ്സണൽ കമ്പ്യൂട്ടറുകളുടെ വ്യാപനത്തിൽ മുഖ്യ പങ്ക് വഹിച്ചത് സ്പ്രെഡ്ഷീറ്റ് ആപ്ലിക്കേഷനായിരുന്ന ലോട്ടസ് 123 ആയിരുന്നു. 1986-ൽ അദ്ദേഹം ലോട്ടസ് വിട്ടു. 1990-ൽ ജോൺ പെറി ബാർലോ, ജോൺ ഗിൽമോർ എന്നിവരോടൊപ്പം ഇലക്ട്രോണിക് ഫ്രോണ്ടിയർ ഫൗണ്ടേഷന്റെ സഹ-സ്ഥാപകനായി, 1994 വരെ അതിന്റെ ചെയർമാനായി സേവനമനുഷ്ഠിച്ചു. 2003-ൽ, ഓപ്പൺ സോഴ്‌സ് വെബ് ബ്രൗസറായ ഫയർഫോക്‌സിന്റെ സ്രഷ്ടാവായ മോസില്ല ഫൗണ്ടേഷന്റെ ഫൗണ്ടിംഗ് ചെയർ ആയി കപോർ മാറി. കപോർ പേഴ്‌സണൽ കമ്പ്യൂട്ടിംഗ് വ്യവസായത്തിലെ ഒരു നിക്ഷേപകനും, കപോർ ക്യാപിറ്റൽകപോർ സെന്റർ. എന്നിവയിലൂടെ സപ്പോർട്ടർ ഓഫ് സോഷ്യൽ ഇഷ്യൂസായി(ഒരു സമൂഹത്തിനുള്ളിലെ പല വ്യക്തികളെയും ബാധിക്കുന്ന പ്രശ്‌നങ്ങൾ പരിഹരിക്കാൻ ശ്രമിക്കുന്നു) മാറി. ടെക്കിലും സയൻസസിലും ഉള്ള കരിയറിനായി നെറ്റ്‌വർക്കുകളും കഴിവുകളും കെട്ടിപ്പടുക്കുമ്പോൾ, പണ്ഡിതന്മാരെ അവരുടെ സ്റ്റെം(STEM-Science, technology, engineering, and mathematics) അറിവ് വികസിപ്പിക്കാൻ സഹായിക്കുന്നതിന് ക്ലീൻ സ്ഥാപിച്ച ലാഭേച്ഛയില്ലാതെ പ്രവർത്തിക്കുന്ന സ്മാഷിന്റെ(SMASH) ബോർഡിൽ കപോർ പ്രവർത്തിക്കുന്നു.
## ആദ്യകാല ജീവിതവും വിദ്യാഭ്യാസവും
ന്യൂയോർക്കിലെ ബ്രൂക്ലിനിൽ ഒരു ജൂതകുടുംബത്തിലാണ്കപോർ ജനിച്ചത്, ലോംഗ് ഐലൻഡിലെ ന്യൂയോർക്കിലെ ഫ്രീപോർട്ടിൽ വളർന്നു, അവിടെ 1967-ൽ ഹൈസ്കൂളിൽ നിന്ന് ബിരുദം നേടി.1971-ൽ അദ്ദേഹം ബി.എ.യ്ക്ക് യേൽ കോളേജിൽ നിന്ന് മനഃശാസ്ത്രം, ഭാഷാശാസ്ത്രം, കമ്പ്യൂട്ടർ സയൻസ് എന്നിവ ഒരു ഇന്റർ ഡിസിപ്ലിനറി മേജറായി പഠിച്ചു, അക്കാലത്ത് വാഷിംഗ്ടൺ ഡിസിയിൽ സാറ്റലൈറ്റ് കാമ്പസ് ഉണ്ടായിരുന്ന ബോസ്റ്റൺ ആസ്ഥാനമായുള്ള ബീക്കൺ കോളേജിൽ ചേർന്നു. അദ്ദേഹം എംഐടി സ്ലോൺ സ്കൂൾ ഓഫ് മാനേജ്‌മെന്റിൽ ബിരുദാനന്തര ബിരുദം ആരംഭിച്ചെങ്കിലും പൂർത്തിയാക്കിയില്ല, എന്നാൽ പിന്നീട് എംഐടി മീഡിയ ലാബിലും കാലിഫോർണിയ സർവകലാശാലയിലും ബെർക്ക്‌ലി സ്കൂൾ ഓഫ് ഇൻഫർമേഷൻ ഫാക്കൽറ്റിയിലും സേവനമനുഷ്ഠിച്ചു.
## കരിയർ
### ലോട്ടസ്
ബെൻ റോസന്റെ പിന്തുണയോടെ 1982-ൽ കപോറും അദ്ദേഹത്തിന്റെ ബിസിനസ് പങ്കാളിയായ ജോനാഥൻ സാക്‌സും ലോട്ടസ് സ്ഥാപിച്ചു. ലോട്ടസ് എക്‌സിക്യൂട്ടീവ് ബ്രീഫിംഗ് സിസ്റ്റം എന്നറിയപ്പെടുന്ന ആപ്പിൾ II -ന്റെ അവതരണ സോഫ്റ്റ്‌വെയർ ആയിരുന്നു ലോട്ടസിന്റെ ആദ്യ ഉൽപ്പന്നം. വിസികൽക്(Visicalc) സ്‌പ്രെഡ്‌ഷീറ്റിന്റെ വിതരണക്കാരായ വിസികോർപ്(VisiCorp)-ന്റെ ഡെവലപ്‌മെന്റ് ഹെഡ് എന്ന പദവി ഉപേക്ഷിച്ച്  വിസിപൈലറ്റി(VisiPlot)-ലും വിസിട്രെൻഡ്(VisiTrend)-ലും ഉണ്ടായിരുന്ന തന്റെ എല്ലാ അവകാശങ്ങളും  വിസികോർപ്പിന് വിറ്റതിന് ശേഷമാണ് കപൂർ ലോട്ടസ് സ്ഥാപിച്ചത്.
## ഇവയും കാണുക
* വിവരസാങ്കേതികരംഗത്തെ പ്രശസ്തരുടെ പട്ടിക

വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1950-ൽ ജനിച്ചവർ

## അവലംബം
ഹൈഡ്രാഞ്ചിയ മാക്രോഫില്ല

പൊതുവേ കുറ്റിച്ചെടിയായി വളരുന്നതും സപുഷ്പിയുമായ ഒരു ചെടിയാണ്‌ **ഹൈഡ്രാഞ്ചിയ** - തെക്കേ ഏഷ്യ, തെക്ക് കിഴക്കേ ഏഷ്യ, വടക്കേ അമേരിക്ക, തെക്കേ അമേരിക്ക എന്നിവിടങ്ങളിൽ കാണപ്പെടുന്നു.  ഈ വംശത്തിൽപ്പെടുന്ന ചില ചെടികളിൽ വെളുത്ത നിറത്തിലുള്ള പുഷ്പങ്ങൾ ഉണ്ടാവുമ്പോൾ മറ്റുചിലവയിലെ പൂക്കൾ മണ്ണിലെ പി എച്ച് മൂല്യം, അലൂമിനിയത്തിന്റെ തോത് എന്നിവയനുസരിച്ച് നിറം മാറാം, സാധാരണയായി അമ്‌ളഗുണമുള്ള മണ്ണിൽ വളരുന്ന ചെടികളിൽ നീലനിറത്തിലും ക്ഷാരഗുണമുള്ള മണ്ണിൽ വളരുന്ന ചെടികളിൽ പിങ്കുനിറത്തിലുമുള്ള പൂക്കളാണ്‌ കാണപ്പെടുന്നത്. പൊതുവേ ഒരു മീറ്റർ മുതൽ രണ്ട് മീറ്റർ വരെ ഉയരത്തിൽ വളരുന്നുവെങ്കിലും പ്രായമേറിയ ചെടികൾ ചിലപ്പോൾ മൂന്നു മീറ്ററിൽ അധികം ഉയരത്തിൽ വളരാറുണ്ട്.

## ചിത്രശാല

ചിത്രം:Hydrangea3.JPG
ചിത്രം:Hydrangea4.JPG
ചിത്രം:White flower at wayanad.JPG
Image:Hydranchia.JPG
ചിത്രം:Hydrangea5.JPG
File:Oru-poovu.JPG
File:Pink Hydrangea 3r.jpg
File:Hydrangea_-ഹൈഡ്രാഞ്ചിയ_03.jpg|ഇലകൾ
File:Hydrangea_-ഹൈഡ്രാഞ്ചിയ_05.jpg|ഹൈഡ്രാഞ്ചിയ


## അവലംബം


വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:കേരളത്തിലെ സസ്യജാലം